Saga oko statusa Vladana Milojevića u Crvenoj zvezdi se okončala, kako „Blic” saznaje, trofejni trener na proleće neće voditi crveno-bele.\nI pored velike želje generalnog direktora da strateg koji je obeležio poslednje tri sezone na „Marakani“ ostane do juna, čak i duže, do toga neće doći.\nZvezdan Terzić se, podsetimo, u utorak u razgovoru za „Blic” otvorio i poručio da će kormilaru crveno-belog broda da ponudi čak i novi ugovor. Po onom važećem, Milojević se obavezao na saradnju sa Zvezdom do juna 2020. godine. Ali...\nDa se ne lažemo, pored emocija, uspeha, pa i jedne vrste navike, verovatno je baš sada bio pravi momenat za nove izazove Miloja, ali i kluba sa „Marakane“. Sigurno je prisutno i izvesno zasićenje,\nMilojević je za dve i po godine velike rezultate ostvario i teško da ga je nešto više moglo i motivisati, a da spada u domen mogućeg. Vladan je osvojio dve titule prvaka, igrao je šesnaestinu finala Lige Evrope, a zatim i dve uzastopne Lige šampiona, što je za uslove kluba iz srpskog fudbala skoro pa naučna fantastika. Uz to, na zimsku pauzu fudbaleri Zvezde otišli su sa čak 11 bodova prednosti u odnosu na najljućeg rivala, ekipu Partizana. To što nema osvojen pehar Kupa Srbije na klupi crveno-belih i nije za neko tugovanje. Dakle, stvari su potpuno čiste. Motiva de fakto skoro da više i nije bilo, a kada je takva situacija, onda je i dobro da se svi akteri izljube i pozdrave. Bolje je imati zadovoljnog čoveka na klupi, željnog dokazivanja u gigantu sa “Marakane”, nego trenera kome će sve teže biti da pronađe motivaciju. To ne ide u prilog nikome. Uostalom, sad je i pravo vreme da Milojević naplati rezultate u Crvenoj zvezdi, nekim unosnim ugovorom. Isto važi i za klub, ekipu. Nov početak, novi izazovi, podmlađivanje tima... Sveža krv je uvek dobrodošla.\nZvezdan Terzić, Vladan Milojević\nImaće sada vremena menadžment crveno-belih, odnosno da ne prelama preko kolena, već do završetka novogodišnjih praznika da pronađe naslednika, pošto se ekipa okuplja za nastavak sezone 9. januara. Slušajući kuloarske priče, kandidata ima veliki broj, ali ne bi bilo ozbiljno da se sa tim licitira, rešiće Zvezda već to na pravi način.\nMiloje je obeležio jednu epohu, svakako je najuspešniji trener Zvezde u ovom veku i tome mu moramo skinuti kapu. Ali, ne sme se zaboraviti i da velike zasluge za Vladanove rezultate i uspehe igrača imaju i prvi čovek kluba Zvezdan Terzić i sportski direktor Mitar Mrkela. Terzić je i bio mastermajnd Milojevićevog angažmana, pa ne bi trebalo sumnjati da će opet izvući iz šešira pravo rešenje.


Biznis.ba - VIDEO: Federacija BiH treba diverzifikaciju kreditno-depozitnog sistema\nA. A. 10:55 / 14.12.2017.\nFederaciji BiH potrebno je uvođenje dodatnih izvora finansiranja kakvi postoje u drugim zemljama, istaknuto je na okruglom stolu "Diverzifikacija kreditno-depozitnog sistema FBiH" koji se održava danas u Sarajevu.\n- Sada imamo rast od oko tri posto a potrebno nam je šest ili sedam posto da bismo uhvatili korak sa srednje razvijenim zemljama i Evropskom unijom. Za to su bitni izvori finansiranja, što je današnja tema, ali i pristup resursima - rekao je Novalić.\n- Treba imati u vidu da je stopa štednje Bosne i Hercegovine negativna i iznosi od -1 do -5 posto BDP-a ali zahvaljujući doznakama i uvozu štednje pretvaramo je u pozitivnu od oko 10 posto BDP-a, dok je u zemljama s kojima možemo porediti BiH oko 33 posto BDP-a. Pred nama je dug put jer bez diverzifikacije štednje nema investicija od kojih zavisi napredak - naglasio je Domljan.\n- Ova inicijativa je za pohvalu jer nastoji istražiti mogućnosti za uspostavljanje likalnih finansijskih institucija za podršku narodu Bosne i Hercegovine - smatra Redcliffe.


Сарајевски Срби дали све што су имали за Српску и мир у БиХ - Јадовно 1941. - КУЛТУРА СЈЕЋАЊА\nObjavljeno: 14 marta, 2019\nSarajevski Srbi dali sve što su imali za Srpsku i mir u BiH\nGradonačelnik Istočnog Sarajeva i načelnici opština u sastavu grada pozvali su sugrađane da u što većem broju u subotu, 16. marta, prisustvuju obilježavanju 23 godine od završetka egzodusa sarajevskih Srba i tako pošalju poruku da se nikada neće i ne smije zaboraviti žrtva koju su sarajevski Srbi podnijeli za stvaranje, odbranu i verifikovanje Republike Srpske.\nHram Svete Petke na Vojničkom spomen-groblju Mali zejtinlik (Foto: palelive.com)\nOni su napomenuli da su sarajevski Srbi dali ogromnu žrtvu za očuvanje Republike Srpske tokom odbrambeno-otadžbinskog rata u BiH, ali i njeno potvrđivanje na mirovnoj konferenciji u Dejtonu, nakon koje su napustili svoja, u ratu odbranjena, vjekovna ognjišta i sa velikom mukom krenuli u novi život i izgradnju tadašnjeg Srpskog, a danas Istočnog Sarajeva.\nIstakavši da je egzodus sarajevskih Srba od prije 23 godine vjerovatno najveći mirnodopski egzodus jednog naroda u svijetu, budući da se dogodio nakon zvaničnog potpisivanja mirovnog sporazuma, oni su poručili da se ne smije dozvoliti da svijet zaboravi tu žrtvu za mir u BiH.\nEGZODUS SARAJEVSKIH SRBA – JEDAN OD NAJVAŽNIJIH ISTORIJSKIH DOGAĐAJA\nGradonačelnik Istočnog Sarajeva Nenad Vuković pozvao je sve građane, a posebno sarajevske Srbe, da 16. marta prisustvuju obilježavanju egzodusa i zajedno upute poruku da se tako nešto više nikada ne smije ponoviti.\nOn je rekao da je ovo prva godina da se sjećanje na ovaj, jedan od najvažnijih istorijskih događaja iz odbrambeno-otadžbinskog rata obilježava na nivou Republike Srpske, ističući da je cilj da bude uvršten u republički protokol.\n– Sarajevski Srbi su platili cijenu potvrđivanja Republike Srpske u Dejtonu – istakao je Vuković u izjavi Srni.\nNačelnik opštine Istočno Novo Sarajevo Ljubiša Ćosić podsjetio je u izjavi Srni da je egzodus sarajevskih Srba jedno od najvećih pomjeranja stanovništva na ovom području od završetka Drugog svjetskog rata.\n– Demografska slika Sarajeva tim egzodusom je trajno i potpuno promijenjena, kao i intelektualni i svaki drugi kapacitet srpskog naroda na ovom području – istakao je Ćosić.\nOn je dodao da preostaje da se svi zajedno potrude da se Istočno Sarajevo gradi i razvija.\n– Moramo da se potrudimo da nas u nekom pedesetogodišnjem ili čak stogodišnjem periodu bude mnogo više na ovom prostoru i da na taj način popravimo demografsku sliku, unaprijedimo privredne kapacitete, te opšte stanje društva na području Sarajevsko-romanijske regije – naglasio je Ćosić.\nNAJVEĆU CIJENU STVARANjA SRPSKE PLATILI SU SARAJEVSKI SRBI\nNačelnik opštine Istočna Ilidža Marinko Božović, takođe, pozvao je građane Istočnog Sarajeva da u što većem broju na dostojanstven način 16. marta poruče da niko i nikada ne smije da zaboravi šta su sarajevski Srbi položili na oltar domovine.\n– Najveću cijenu stvaranja Srpske platili su sarajevski Srbi, koji i danas, kao što su to činili i u vrijeme odbrambeno-otadžbinskog rata, stoje na prvoj liniji odbrane Republike Srpske – rekao je Božović Srni.\nOn je izrazio zadovoljstvo što se sve veći broj sarajevskih Srba i njihovih potomaka – intelektualaca, inženjera, medicinskih, prosvjetnih i radnika u kulturi, ali i svih drugih, vraća na prostore Istočnog Sarajeva i Sarajevsko-romanijske regije.\nNačelnik opštine Pale Boško Jugović rekao je da postdejtonski egzodus sarajevskih Srba i danas izaziva bol zbog stradanja i patnje sunarodnika koji su napustili svoja ognjišta, ali da vremenom prevladava ponos na herojski čin tih ljudi koji pokazuje kako se cijeni i voli sloboda, kako se poštuju i brane načela važnija i od života.\n– Naša dužnost i obaveza je čuvati sjećanje na ove događaje i ljude, a njihovim porodicama uvijek biti podrška u novim zavičajima koje su naselili – istakao je Jugović u izjavi Srni.\nOn je podsjetio da su Pale jedna od opština u kojoj danas živi znatan broj sarajevskih Srba, koji su se uklopili u novu sredinu u kojoj su srdačno i bratski dočekani i uključeni u sve segmente društvenih zbivanja, a što je i logično jer su Pale njihovim dolaskom dobile kvalitet više oličen u dobrim i čestitim ljudima, uzornim domaćinima i intelektualcima različitih profila.\nJugović je dodao da se zbog toga sada može govoriti i o jednoj sasvim novoj generaciji Paljana, djeci sarajevskih Srba koja su se tu odškolovala, stasala i izrasla u ljude koji daju značajan doprinos razvoju svoje lokalne zajednice, a samim tim i Republike Srpske u cijelosti.\nSARAJEVSKI SRBI PREPORODILI LOKALNE ZAJEDNICE KOJE SU NASELILI\nNačelnik opštine Istočni Stari Grad Bojo Gašanović kaže da je bio svjedok egzodusa sarajevskih Srba i ističe da je bitno da se zna da je u Sarajevu živjelo 150.000 Srba.\nGašanović smatra da bi ovaj događaj trebalo uvrstiti u školske udžbenike i da se o tome uči, a da obilježavanju treba da prisustvuju učenici iz svih srednjih škola sa prostora Sarajevsko-romanijske regije, kao i što veći broj građana.\n– Egzodus sarajevskih Srba je nešto najteže što se desilo srpskom narodu na ovim prostorima, a to je da vojnički pobijedi, a nekim mirovnim sporazumom izgubi teritoriju koju je junački branio i odbranio – rekao je Gašanović Srni i dodao da su „Srbi iz Sarajeva cijena Republike Srpske“.\nNačelnik opštine Trnovo Dragomir Gagović napomenuo je da je egzodus sarajevskih Srba jedan od najtužnijih i najstrašnijih perioda u istoriji srpskog naroda na ovim prostorima.\n– Najveće žrtve odbrambeno-otadžbinskog rata jesu sarajevski Srbi i oni su najzaslužniji za stvaranje Republike Srpske. Oni nisu morali da napuste Sarajevo, ali su se žrtvovali radi stvaranja Republike Srpske i napustili svoje domove koje su odbranili u ratu – rekao je Gagović Srni.\nOn je dodao da su u cijeloj toj nesreći sarajevskih Srba veliku korist imali krajevi Srpske koje su oni naselili jer su u njih donijeli pozitivne stvari i preporodili te lokalne zajednice, a o kakvim ljudskim kapacitetima je riječ pokazuje i činjenica da su u kratkom vremenu izgradili Istočno Sarajevo.\nNačelnik opštine Sokolac Milovan Bjelica rekao je Srni da su Srbi iz Sarajeva, izlaskom iz svog grada i gradskih opština nakon Dejtona, svjesno podnijeli veliku žrtvu za stvaranje Republike Srpske i da su među najvećim stradalnicima u minulom odbrambeno-otadžbinskom ratu.\n– Istočno Sarajevo predstavlja jedinstven slučaj po tome što je formirano pošto su, nakon Dejtonskog mirovnog sporazuma, desetine hiljada sarajevskih Srba koji su branili svoja ognjišta bili primorani da odu jer nisu željeli prihvatiti muslimansku vlast i ostati u Federaciji BiH – napomenuo je Bjelica.\nOn je istakao da su Srbi, izlazeći iz Sarajeva, sa sobom ponijeli posmrtne ostatke članova porodica i da je tako na Sokocu formirano vojničko spomen-groblje u koje je sahranjeno gotovo 1.000 poginulih srpskih boraca i nekoliko stotina civilnih žrtava rata i preminulih civila.\nPrema njegovim riječima, na Sokolac se smjestilo više od 500 porodica iz Sarajeva koje i danas tu žive, a lokalna vlast je učinila sve da im pomogne da tu i ostanu.\nDvadeset tri godine od završetka egzodusa sarajevskih Srba biće obilježene u subotu, 16. marta na Palama i Sokocu. Na Vojničkom groblju „Mali Zejtinlik“ na Sokocu u 12.00 časova biće odata počast poginulim borcima i položeni vijenci.\nU 13.00 časova u crkvi Sokolica na Ravnoj Romaniji biće služen parastos za sve stradale Srbe u odbrambeno-otadžbinskom ratu, prvenstveno za Srbe Sarajevsko-romanijske regije koji su stradali u odbrani ovih prostora.\nPočetak kulturno-duhovnog programa planiran je u 14.00 časova u Kulturnom centru na Palama, gdje je predviđeno i obraćanje zvaničnika.\nZa građane Istočnog Sarajeva u subotu će biti obezbijeđen prevoz – polasci autobusa sa Pala su u 11.00 časova ispred centralnog spomen-obilježja, a iz Istočne Ilidže u 10.30 časova sa Autobuske stanice.


Totalna paraliza Evropske unije - Sputnjik Srbija\nTotalna paraliza Evropske unije\n21:34 01.03.2019 Preuzmite kraći link\nNovi Sputnjik poredak večeras u 21 sat analizira projektovane rezultate majskih izbora za Evropski parlament.\nZbog čega uticajni Evropski savet za spoljne poslove ocenjuje da su predstojeći izbori „najznačajniji u istoriji EU“ i upozorava da bi mogli da izazovu kolaps čitavog političkog sistema briselske unije? Koji procenat glasova „antievropske“ stranke treba da dobiju da bi se to dogodilo? Zašto je Rusija unapred proglašena za krivca i kako će ishod izbora za EP uticati na politiku Evropske unije prema Srbiji, uključujući i Kosovo i Metohiju?\nOdgovore na ta pitanja će u razgovoru s Nikolom Vrzićem potražiti naučni saradnik Instituta za međunarodnu politiku i privredu dr Slobodan Janković i istoričar Saša Adamović.\nNovi sputnjik poredak, Nikola Vrzić, EU


„SEEMO će detaljno pratiti razvoj situacije u Srbiji u vezi sa položajem N1 TV kanala. Sve odluke države moraju biti transparetne, prema zakonu i prema međunarodnoj praksi i standardima, ali se u obzir uvek mora uzeti i realno stanje – dakle u ovom slučaju postojanje na tržistu bitnog informativnog TV kanala koji uspešno posluje“, izjavio je za N1 Oliver Vujović, generalni sekretar Medijske organizacije Jugoistočne Evrope (SEEMO).\n„Država ne bi trebalo da donosi bilo kakve promene bez konsultacija bitnih srpskih i međunarodnih medijskih stručnjaka. Naravno ako su nagađanja o mogućim promenama tačna – jer moguće je uvek da je sve i samo pogrešna informacija. Poštovanje zakona i međunarodnih standarda je osnova funkcionisanja svakog pravnog uređenja, tako da ćemo po ovom specifičnom slučaju da se konsultujemo i sa vodećim međunarodnim organizacijama kao što su Savet Evrope, OSCE, nekim vodećim svetskim regulatornim telima i slično, da bi se dobili adekvatni odgovori“, izjavio je Oliver Vujović, generalni serketar Medijske organizacije Jugoistočne Evorope (SEEMO).\nMedijska strategija N1 SEEMO\n← Međunarodna federacija novinara: Sloboda medija u opasnosti\nDan slobode medija iz ugla Oradija →


Nemate jedno rješenje za sve moguće situacije, rekao je Anthony Fauci, najviši američki dužnosnik u borbi protiv korona virusa\nGlavni imunolog u SAD-a Anthony Fauci i član kriznog štaba za borbu protiv korona virusa u Trumpovoj administraciji, apelovao je danas na izabranog predsjednika Joe Bidena da “što prije zatvori kafiće, ali da ne zatvara škole.”\nKako prenosi Independent, pozivajući se na izjavu koju je Fauci dao za ABC news, kada su doktora upitali kako bi savjetovao Bidenovu administraciju da se bori protiv pandemije, on je rekao:\n“Ne kažem ovo tek da bih rekao nešto: zatvorite kafiće i ostavite škole otvorene. Nemate jedno rješenje za sve moguće situacije, ali kao što sam rekao ranije, trebalo bi djeca da se vrate u školu, s razlogom”, rekao je Fauci, prenio je Tanjug.\nU protekla 24 sata od posljedica COVID-19 preminula je 1.231 osoba, dok je registrovano 154.105 novih slučajeva zaraze, navodi agencija Anadolija.\nSAD i dalje najpogođenija zemlja COVID-om 19\nPodaci objavljeni na Worldometeru pokazuju kako je ukupan broj zaraženih u toj zemlji prešao 13.600.000, dok je borbu s COVID-19 izgubilo više od 270.000 osoba\nIzliječeno je približno 8.500.000 ljudi kod kojih je ranije potvrđeno prisustvo korona virusa, a testirano više od 191.000.000 uzoraka.\nNajveći broj zaraženih zabilježen je u saveznoj državi Teksas, gdje su potvrđena više od 1,24 miliona slučaja korona virusa. Slijede California sa više od 1.2 miliona i Florida sa više od 985.000 registrovanih slučajeva.\nNajviše smrtnih slučajeva registrovano je u New Yorku, gdje su borbu sa COVID-19 izgubilo približno 34.500 osoba.\nSAD, koja je najpogođenija zemlja COVID-om 9, slijede Indija sa više od 9,4 miliona zaraženih i Brazil sa više od 6,2 miliona zaraženih.\nDosadašnji američki predsjednik Donald Trump ove je sedmice dao zeleno svjetlo za početak tranzicije na Bidenovu administraciju, ali njegov pravni tim nastavlja borbu da poništi rezultate predsjedničkih izbora na sudovima.\nFauci: Trump nije mjesecima bio u radnoj grupi za COVID\nU SAD-u je 10,9 miliona potvrđenih slučajeva zaraze korona virusom, a od posljedica ove bolesti umrlo je 245.600 ljudi.


Rusija smanjila kupovinu američkih obligacija za 40 odsto - 16.06.2015, Sputnik Srbija\nRusija smanjila kupovinu američkih obligacija za 40 odsto\nRusija je smanjila ulaganja u američke hartije od vrednosti za više od 40 odsto za godinu dana, proizilazi iz izveštaja Ministarstva finansija SAD objavljenog u... 16.06.2015, Sputnik Srbija\n09:08 16.06.2015 (Osveženo: 16:19 05.10.2015)\nRusija je smanjila ulaganja u američke hartije od vrednosti za više od 40 odsto za godinu dana, proizilazi iz izveštaja Ministarstva finansija SAD objavljenog u ponedeljak.\nPrema stanju iz aprila ove godine — poslednji mesec za koji su dostupni detaljni podaci — Rusija raspolaže sa 66,5 milijardi dolara američkih hartija od vrednosti, dok je u istom periodu prošle godine posedovala 116,4 milijarde dolara. Od marta do aprila 2015. godine Rusija je prodala američke obligacije u vrednosti od 3,4 milijarde dolara. Od avgusta 2014. godine količina američkih papira je u stalnom opadanju. Rusija se po obimu ulaganja u američke obligacije spustila sa 12 na 22 mesto.\nLider, kao i pre, ostaje Kina — ona poseduje 1,26 biliona dolara, isto kao i prošle godine. Na drugom mestu se nalazi Japan sa 1,22 biliona dolara.\nU celini, u aprilu su strani ulagači držali američki dug u iznosu od 6,14 biliona dolara, nasuprot 6,18 biliona dolara iz marta 2015. godine.


Cvijanović: RS je uvijek bila i bit će bolji dio BiH – Fokus.ba\nCvijanović: RS je uvijek bila i bit će bolji dio BiH\nOna je istakla da je RS uvijek bila organizovanija, jednostavnija i svjesnija sebe od FBiH\nPredsjednica Republike Srpske Željka Cvijanović izjavila je danas u Modriči da je RS-a uvijek bila i bit će bolji dio BiH, uprkos činjenici da je od završetka ratnih sukoba postojala diskriminacija međunarodne zajednice prema RS-u za razliku od Federacije BiH /FBiH/.\n“Podsjetit ću vas na period nakon rata, kada je kao vid kazne, Republika Srpska dobijala dva odsto donacija, a FBiH 98 odsto. Zatim, prilikom aranžmana sa Međunarodnim monetarnim fondom /MMF/ FBiH je mogla da povuče sredstva kada ispuni uslove, ne čekajući RS. Poslije je bilo drugačije, odnosno kada RS ispuni uslove nije mogla da povuče novac zbog blokade iz FBiH”, rekla je Cvijanović novinarima.\nOna je istakla da je RS uvijek bila organizovanija, jednostavnija i svjesnija sebe od FBiH.\n“Kod nas su uvijek bile jasnije stvari, a pogotovo ako pogledate posljednjih godinu dana. U ovom periodu se može vidjeti kako smo konstituisali vlast, odnosno došli do nove Vlade bez zastoja, na koji način izvršavamo obaveze i imamo stabilnu parlamentarnu većinu”, dodala je Cvijanović.\nOna je istakla da nisu tačne priče o višim platama u FBiH, socijalnim davanjima i penzijama.\n“Način uspostavljanja penzionog sistama u RS i FBiH nije isti. Sjetićete se i preporuka MMF-a i Svjetske banke da FBiH mora da usvoji bodovni sistem i sve što postoji u RS da bi situacija bila realnije prikazana i tako isplaćivane penzije. Oni imaju oko 82 odsto penzionera koji primaju penziju od 340 do 350 KM i ta gradacija je sasvim drugačija u odnosu na našu”, kaže Cvijanovićeva.\nOna je podsjetila da se u FBiH u penziju moglo ići sa 20 godina radnog staža, a u RS-u sa 15, što utiče na obračun penzije.\nCvijanović navodi da je, kada je riječ o poslovnoj inicijativi, Republika Srpska jednostavnije uređena i zato je lakše započeti određene djelatnosti.\n“Kada je riječ o poslovnoj inicijativi, Republika Srpska je jednostavnije uređena i zato je lakše započeti određene djelatnosti. Troškovi poslovanja su niži i sada FBiH uvodi određene mjere kada je riječ o zbirnoj stopi doprinosa. Mislim da treba da postoji konkurencija RS i FBiH na zdrav način, ali da nema potrebe da stalno mi budemo potcjenjivani, jer smo organizovaniji, jednostavniji i svjesniji sebe od FBiH”, zaključila je Cvijanović.


subota, 27 april 2013 14:44\nNastupajući sa predstavom „Labudovo jezero“, kragujevačko Pozorište za decu je nа nedаvnom Festivаlu „Pozorište Zvezdаrište“, u Beogrаdu, u konkurenciji 12 pozorištа iz naše zemllje osvojilo tri znаčаjne nаgrаde: „Grаn pri“ zа nаjbolju predstаvu Festivаlа, nаgrаdu zа nаjbolju kreаciju lutаkа i kolektivnu nаgrаdu glumаčkom аnsаmblu zа nаjbolju аnimаciju lutаkа.\npetak, 26 april 2013 12:35\nAjdačić je nabrojao antisrpske filmove filmove koji skrnave kulturu Srbije i za pojedine dao svoje obrazloženje.\nGimnazijalci u akciji "Knjigo moja, pređi na drugoga"\nsreda, 24 april 2013 18:25\nUčenici Prve kragujevačke gimnazije, u četvrtak, 25. aprila, u vremenu od 14 do 16 časova, na Đačkom trgu organizuju akciju pod nazivom „Knjigo moja, pređi na drugoga“, čiji je cilj prikupljanje knjiga namenjenih seoskim i prigradskim bibliotekama.\nIzložba u Galeriji "Mostovi Balkana"\nsreda, 24 april 2013 18:21\nU kragujevačkoj Galeriji „Mostovi Balkana“, u četvrtak, 25. aprila, u 20 sati, svečano će biti otvorena izložba slika Momira Kneževića, koja će trajati do 16. maja.\nčetvrtak, 25 april 2013 13:28\nPočetak prikazivanja: 25.04.2013\nPeti nastavak urnebesnog horor serijala u svežoj postavi...\nčetvrtak, 25 april 2013 13:23\nGlumci: James McAvoy, Rosario Dawson, Vincent Cassel, Tuppence Middleton, Lee Nicholas Harris\nSajmon je trgovac umetničkim delima koji se udružuje sa kriminalnom bandom kako bi ukrali sliku vrednu milione dolara.\nsreda, 24 april 2013 18:28\nU nastavku programa „Time out za čitanje“, kojim Narodna biblioteka „Vuk Karadžić“ u Kragujevcu cele ove sedmice obeležava 23. april, Svetski dan knjige i autorskih prava, u četvrtak, 25. аprila, u Pešačkoj zoni u centru grada, u vremenu od 15 do 16 časova, učenici Osnovne škole „Vuk Karadžić“ izvešće još jedan performans „Šetаjuće knjige“.


Narodna stranka: Državna pomoć gradjanima obesmišljena poskupljenima ulja, benzina i struje - Boom93\nViši sud dobio tri nove sudije\nNarodna stranka: Državna pomoć gradjanima obesmišljena poskupljenima ulja, benzina i struje\nČlan Predsedništva Narodne stranke Vladimir Kovačević ocenio je danas da je pomoć države gradjanima od 60 evra obesmišljena povećanjem cena, prvenstveno jestivog ulja i goriva koje, po njegovim rečima, ozbiljno ugrožava standard svakog domaćinstva u Srbiji.\nKovačević je pozvao Vladu Srbije da, povodom “eksplozije cena” jestivog ulja u prodavnicama, hitno naloži Republičkoj direkciji za robne rezerve da proda iz rezervi odredjenu količina ulja kako bi se stabilizovalo tržište i smanjio uticaj špekulativnih postupanja.\n“Vlada je, pored uticaja kartelizovanog tržišta proizvodjača i trgovaca, glavni krivac za poskupljenje”, rekao je predsednik Odbora Narodne stranke za privredu i preduzetništvo.\nKovačević je naveo da dok gradjani očekuju pomoć od 60 evra iz budžeta, vlast “na mala vrata” povećava cene osnovnih namirnica i tako vraća novac u budžet.\n“Glavni uzrok poskupljenja jestivog ulja je potpuno neodgovorno ponašanje Vlade Srbije, koja je u aprilu 2020. godine dozvolila izvoz jestivog ulja, suprotno pametnim reakcijama ostalih država tokom pandemije koje su zabranile izvoz ulja kako bi zaštitile svoje proizvodjače i potrošače”, rekao je Kovačević.\nPodsetio je da je prosečna cena jestivog ulja u januaru prošle godine iznosila 121,8 dinara, a da sada najjeftinije ulje robnih marki košta izmedju 142 dinara i 150 dinara, ako ga ima, dok se cena ulja Vital kreće izmedju 160,99 i 179,99 dinara.\nDodao je da je struja poskupela za ukupno 7,9 odsto i da je povećan porez na imovinu, kao i da su povećane cene televizijske pretplate, bankarskih usluga i proizvoda duvanske industrije.\n“Cene benzina i dizela su poslednjih pet meseci povećane za 15 odsto, a gasa za 10 odsto. Gradjani plaćaju danak ekonomskom i privredničkom neznanju vlasti, koja kao jedini kriterijum ekonomskog napretka vidi prodaju ‘dedovine’ i namamljivanje stranih investitora da umesto domaćih privrednika proizvode za potrebe našeg naroda”, naveo je Kovačević.\nOznakeBenzin Narodna stranka pomoć građanima Poskupljenje Srbija standard Struja Ulje\nDačić: Vlada može da povuče Zakon o eksproprijaciji i da novi predlog zakona\nSSP: Požarevački đaci nemaju bezbedan pristup školi\nGrbović: Prolongiranjem Zakona, Vučić unosi zabunu među ljude – ne nasedati


Na Smetovima posađeno 600 sadnica (FOTO)\nNa inicijativu UNDP i u organizaciji Gradske uprave Zenica, stotinu osamdeset dva člana Saveza izviđača Grada Zenicaje u subotu 31.10.2020. godine učestvovalo u akciji pošumljavanja zeničkog izletišta Smetovi. Ovime je uspješno realizovana ranije planirana aktivnost projekta NAŠ PLANET podržanog od strane Grada Zenica , dok su sadnice obezbijedili prijatelji iz UNDP-a.\nPoštujući važeće mjere i preporuke od strane kriznih štabova u skladu sa COVID 19 situacijom, izviđači Zenice su realizaciji već ranije planirane aktivnosti pristupili krajnje odgovorno. Mjesta polaska i prevoz učesnika je zbog smanjenja ograničenja broja osoba organizovan sa tri različite lokacije, svim učesnicima je pored popunjenog obrazca za učešće na aktivnosti redovno praćena tempreratura, a sama realizacija svih planiranih ciljeva je brižljivo realizovana na otvorenom kroz razdvojeni rad u simboličkim grupama ne većim od 12 osoba ( vodovima i patrolama) organizovanim tokom redovnih vannastavnih sastanaka izviđačke organizacije. Iako stalno nošenje maske i briga o stalnom održavanju fizičke distance nekada odvlači koncentraciju, naši mlađi i odrasli članovi su uspješno kroz 1236 volonterskih sati potrošenih za pripremu i realizaciju aktivnosti obogatili naše prelijepo izletište sa šest stotina novih sadnica.


Republika / (VIDEO) Posle saobraćajke, Darko Lazić opet u automobilu: Čak je i zapevao!\nčetvrtak, 10. 1. 2019.| 18:09\nFolk pevač Darko Lazić umalo je izgubio glavu u oktobru prošle godine, kada je u blizini rodnog Brestača doživeo stravičnu saobraćajnu nezgodu od koje se još uvek oporavlja.\nNjemu je svakim danom sve bolje i bolje - lečenje je posle KBC Zemun nastavio u banji "Selters", povremeno ustaje iz kolica i hoda uz pomoć štaka, a sve češće vreme provodi i sa svojim prijateljima, koji se svojski trude da mu ulepšaju dane i ponovo ih, koliko mu to stanje dozvoljava, učine aktivnim i dinamičnim.\n(VIDEO) Mokranjac vaskrsao: Srbiju trese novi muzički pravac "Bizar autotjun", a on je predstavnik!\nNjegov menadžer Miljan Vračević se tokom prethodnih meseci nije razdvajao od njega, a zajedno provode vreme i sada, kada se Darko polako, ali sigurno oporavlja. Svoje zajedničke trenutke neretko dele sa pratiocima na Instagramu, što je slučaj bio i sada, tokom zajedničke vožnje koju su usnimili.\n- Moj baćala i ja ponovo u sedlu - napisao je Miljan, koji je upravljao vozilom, dok je Darko uživao i raspoloženo pevao na mestu suvozača, a kako je to izgledalo pogledajte u nastavku:\nKatarina Živković na infuziji: Priznala da ima ovaj zdravstveni problem!\nSrbija Beograd Estrada Zabava Saobraćajna nesreća Darko Lazić Miljan Vračević Auto Pevanje\n- petak, 19. 7. 2019. u 05:15 2\nNaša poznata blogerka Zorana Jovanović zvana Zorannah sa drugaricama uživa na Svetom Stefanu i bez problema plaća ležaljku 120 evra...\nPrema pisanjima domaćih medija u Zadrugu 3 trebao bi da uđe jedan od najvećih zavodnika Stefan...


Saopštenje klubova Beograd i Jelica PEP\nПоводом објављивања састава женске репрезентације Србије, шаховски клубови Београд и Јелица ПЕП су написали саопштење\nSAOPŠTENJE ŠAHOVSKIH KLUBOVA „BEOGRAD“ I „JELICA PEP“\nPovodom neobjašnjive odluke selektora ženske reprezentacije Srbije, velemajstora Branka Damljanovića, da u reprezentaciju Srbije za predstojeće Ekipno prvenstvo Evrope ne uvrsti aktuelnu šampionku Srbije, ženskog internacionalnog majstora Adelu Velikić, šahovski klubovi „Beograd“ i „Jelica PEP“ izražavaju javno nezadovoljstvo ovom odlukom i daju bezrezervnu podršku svojoj igračici.\nVeć dugi niz godina se vodi naporna borba da se državnim šampionima vrati ugled i značaj koji oni po definiciji zaslužuju. Nažalost, i stari borac za „šahovske stvari“ VM Branko Damljanović odustao je od sopstvenih stavova i u žensku reprezentaciju nije uvrstio aktuelnu šampionku Srbije koja je ujedno i aktuelna univerzitetska šampionka Evrope.\nPosebno je šteta što se radi o devojci koja je bila sjajan đak Prve beogradske gimnazije, a sada student Elektrotehničkog fakulteta, koja pokazuje ličnim primerom da su šah i škola komplementarni. NJenu upornost i ljubav prema šahu treba iskoristiti kao primer za mlađe generacije, a ne obezvređivati kao što je učinjeno u ovom slučaju.\nŽelimo našoj reprezentaciji puno uspeha na predstojećem takmičenju, a od selektora očekujemo da šahovskoj javnosti obrazloži svoju odluku.\nBeograd, 20. avgust 2017. godine\nŠahovski klubovi „Beograd“ i „Jelica PEP“, višestruki državni šampioni u muškoj i ženskoj konkurenciji


KMF Pirot osvojio treće mesto - Pirot Plus Online\n24. jun 2015. 08:50 Sport Pirot Plus Online\nEkipa KMF Pirot, mališani rođeni 2004.godine učestvovali su ovih dana na Međunarodnom turniru Nesebar 2015. U konkurenciji desetak timova iz Bugarske, Rumunije i Srbije, ekipa trenera Milana Tošića osvojila je treće mesto.\nU poslednjem susretu za plasman pirotski tim je posle boljeg izvođenja penala savladao sa 5:3 rumunsku ekipu „Sport M“. Prvo mesto na turniru osvojio je „Burgas sport“ sa kojim su mladi Piroćanci u grupi igrali 1:1.\nNa poziv organizatora Međunarodnog turnira u Burgasu, s obzirom na prikazani kvalitet fudbala naši mališani će od četvrtka 25.juna učestvovati na ovom takmičenju o trošku organizatora. Nastupiće ekipe iz Bugarske, Turske, Rumunije i Srbije.


Jedinica iz srpskog, besplatna članarina u biblioteci\nPočetak/Društvo/Jedinica iz srpskog, besplatna članarina u biblioteci\nNiške Vesti15. decembra 2018.\nNiška Narodna biblioteka “Stevan Sremac” u Nišu odličala je da na pomalo neobičan način stimuliše učenike sa slabom ocenom iz maternjeg jezika. Odlučili su da osnovcima i srednjoškolcima koji su na tromesečju imali jedinicu iz srpskog jezika, moraće to da i dokažu, omoguće besplatnu godišnju članarinu. Učlanjenje počinje od sutra, 14. i trajaće do 21.decembra.\n“Kada smo doneli ovu odluku vodili smo se idejom da decu koja baš i ne vole srpski jezik motivišemo na neki način i približimo im ovaj predmet”, kaže Sonja Šuković, direktorka Narodne biblioteke “Stevan Sremac” u Nišu. “Pošli smo od toga da nema lepšeg načina da se nešto zavoli od lepo pisane reči, a kada se neko jednom sretne sa knjigom i zavoli je, onda je sve lakše”.\nSonja Šuković dodaje i da postoji mogućnost da neki od ovih učenika vole da čitaju, ali da njihove porodice iz nekog razloga nisu mogle da im omoguće da budu članovi biblioteke, pa je ovo prilika da im se ta želja ispuni.\n“Ne moramo uvek da polazimo od toga da ta deca ne žele da rade i da uče. Puno se tu stvari preplete u nečijem životu, a potrebno je pomoći svima i svima pružiti šansu”, kaže Šuković.\nInače, godišnja članarina za Narodnu biblioteku je 700 dinara, ali od 14. do 21. decembra svi koji se učlane imaće popust od 50 posto, pa će ih članarina koštati 350 dinara. Za Dečije odeljenje je članarina na godišnjem nivou 400 dinara, ali će sada biti 200.\nčlanarina jedinica Narodna biblioteka "Stevan Sremac" Sonja Šuković\nSvečano otvaranje animiranog filma za decu i mlade u dvorištu biblioteke Stevan Sremac u Nišu\nMesec dana popusta na članarinu u biblioteci “Stevan Sremac”\nNarodna biblioteka donirala knjige i zaštitne maske udruženju „Iz kruga – Niš“


Da se Crna kuća opet čuje - oradio.rs\nTokom prošle godine organizacija Kuda.org pokrenula je dve tužbe koje su usmerene protiv Omladinskog centra CK13. Prva je pokrenuta protiv organizacije SHL iz Nemačke koja upravlja hipotekom nad objektom u kom se Omladinski centar nalazi, a druga je pokrenuta protiv udruženja "Omladinski centar CK13" koje već deset godina rukovodi Omladinskim centrom. Kako kažu u Crnoj kući, ta tužba ima za cilj da ih direktno izbaci iz prostora u kom borave.\nIzmeđu te dve tužbe, u septembru prošle godine Kuda.org je centru oduzela i opremu koja je nabavljena preko njihovih projekata u prvim godinama rada CK13. Tim povodom oglasio se Centar i saopštio da smatra da je u pitanju nelegitimno prisvajanje, jer je to, kako kažu, nelegitimna privatizacija resursa koji su služili celoj zajednici okupljenoj oko Crne kuće.\nTim povodom Omladinski centar CK13 pokrenuo je Crowdfunding kampanju "Da se Crna kuća opet čuje". Đorđe Majstorović, PR Omladinskog centra kaže da je do kampanje došlo spontanu, uz podršku Catalyst Balkans, koji vode platformu donacije.rs, a nadaju se da će uz pomoć kampanje spremno dočekati jesenju koncertnu sezonu.\n"Mi smo kao udruženje obezbedili jedan deo sredstava. Grubo rečeno to je oko jedna četvrtina ukupne sume. Rešili smo da na ovaj način, upravo kroz Crowdfunding kampanju prikupimo ostatak da bismo princip zajedništva postavili iznad principa vlasništva i gazdovanja, a koja je organizacija Kuda.org zloupotrebila da bi otuđila opremu koja se koristila u Crnoj kući."\nĐorđe dodaje da će oprema nabavljena na ovaj način biti zajednički resurs za čitavu underground scenu i na taj način niko neće moći da je otuđi.\nKampanja se dobro zahuktala, odziv je veliki, a samo u prva četiri dana kampanje skupljena je polovina potrebnog novca za nabavku opreme. Trenutno su na 60 odsto, a kampanja traje do 9. avgusta. Đorđe kaže da je veliki broj ljudi prepoznao značaj kampanje i da nije reč o pukom opremanju prostora za svirke, već da je u pitanju princip kolektiviteta.\n"Naravno, mi u ovoj kampanji nismo sami, kao što nismo bili sami ni prošle godine kada su pokušali da nas izbace iz kuće. Sada imamo podršku ekipe koja nam je dala taj prvi bust za kampanju, a tu pre svega mislim na Rebuild Collektiv koji okuplja Hard Core scenu Novog Sada. Oni su 3. jula organizovali tradicionalni Srpski Umea fest u Crnoj kući i rešili da sav prihod od karata i prodatog promo materijala ide upravo za našu kampanju. Osim njih tu je i udruženje za zaštitu životinja SpaNS, zatim Brutal Studio koji nam je u ovom prelaznom periodu obezbedio jedan deo opreme za realizaciju aktivnosti koje su bile moguće u pandemijskim uslovima. Tu su naravno i Daško i Mlađa koji gostuju u petak u dvorištu, a koji su u početnim godinama bili deo kolektiva Crne kuće. Ulaz je donacija, a sav prihod namenjen je kampanju", kaže Đorđe Majstorović.\nBojan Šovljanski iz Rebuid Collectiva kaže da ko god iole prati Underground scenu i kulturne događaje u Novom Sadu zna da je Crna kuća dom za marginalizovane grupe, nezavisnu kulturu, art i muzičku scenu.\n"Jako je bitno da to ponovo zaživi, jako je bitno da se obezbede sredstva za tu opremu. CK je pokrenuo kampanju koja traje 45 dana, a mi smo sa našim festivalom Srpska Umea otvorili kampanju. Mogu reći da je bilo uspešno jer je u kratkom roku prikupljena skoro polovina sredstava. A to je ono što je minimalno potrebno da bismo na jesne mogli da održavamo svirke u CK", smatra Šovljanski.\nKampanju Crne kuće podržao je i Dom B-612 gde će krajem meseca biti održana benefit svirka za Crnu kuću. Đorđe Majstorović kaže da je to mesto pored CK, jedini nezavistan društveni centar u gradu i da se međusobno podržavaju kad god je to moguće. A podrška je stigla i iz regiona, tačnije iz Županje i kolektiva Sick As We Are koji su prihod od prodaje majica i drugog merča donirali Crnoj kući.\nI vi možete da se priključite kampanji na više načina. Najjednostavnije je da odete na platformu donacije.rs gde ćete na naslovnoj strani pronaći kampanju "Da se Crna kuća opet čuje". Drugi način je da uplatite novac direktno na račun udruženja (broj pronađite na njihovim stranicama), a treći da vaš prilog ostavite u kutije za donacije u Crnoj kući. Osim novčanih donacija značajno je da se link kampanje što više šeruje, kao i postovi koje Omladinski centar objavljuje na društvenim mrežama.


Vodič za izradu i upravljanje projektima koji se finansiraju sredstvima Evropske unije\nVeoma veliki izazov za pojedinačne OCD može biti razumevanje donošenja odluka o ulaganjima unutar institucija Evropske unije, i na koji način se uspešno prijaviti za finansiranje iz sredstava EU. Zaista, za mnoge OCD, ovaj izazov predstavlja nerešivu misteriju. Za organizacije na Zapadnom Balkanu i u Turskoj, uprkos što su geografski blizu EU, i u smislu predstojećeg pridruživanja, procesi finansiranja iz sredstava EU mogu biti misteriozni i frustrirajući.\nDa bismo pomogli da se ovaj proces razjasni i objasni, izradili smo priručnik. Taj priručnik i prateće alatke imaju za cilj pomaganje OCD na Zapadnom Balkanu i u Turskoj da razumeju proces pridruživanja i kasnije uspešno upravljanje sredstvima EU. To nije sveobuhvatan vodič za sredstva EU, niti se njime garantuje uspeh prilikom prijave za finansiranje. Međutim, njegova je namena da pokaže OCD na koji način one mogu postati efikasnije i delotvornije u ocenjivanju i upravljanju fondovima Evropske unije.\nOvaj priručnik je sačinjen od tri dela: prvi, uvod u kome se objašnjava priroda finansiranja EU i konkretne prilike u regionu; drugi, deo koji opisuje na koji način OCD mogu upravljati načinom identifikovanja prilika za finansiranje od samog početka procesa do kraja, gde oni izveštavaju o potrošenim sredstvima; i treće, kratak deo u kome se objašnjavaju prateće alatke, a na kraju glosar termina i reference.\nPreuzeti: Vodič za trenere - Izrada i upravljanje projektima koji se finansiraju sredstvima Evropske unije\nMonitoring i evaluacija (M&E) pomoći Evropske komisije postoji relativno dugo, a razvile su se i različite metodologije monitoringa i evaluacije, s ciljem osnaživanja praćenja i ocenjivanja ove pomoći i na taj način doprinoseći njenoj većoj transparentnosti i pouzdanosti. Od sistema monitoringa i evaluacije iz 1999. godine, koji se usredsredio najviše na napredak i efikasnosti pomoći, Evropska komisija je počela da ide korak dalje uspostavljajući sistem monitoringa zasnovan na učinku. Od 2002. godine, sistem monitoringa zasnovan na učinku ili „monitoring orijentisan ka rezultatima“ u velikoj meri primenjuje Evropska komisija kao metod za procenu aktivnosti koje se finansiraju iz različitih instrumenata Evropske komisije, uključujući Instrument pretpristupne pomoći (IPA).\nZajedno sa evaluacijom, monitoring predstavlja značajan deo Menadžmenta projektnog ciklusa EU, koji se koristi da se opišu aktivnosti upravljanja i procedure donošenja odluka tokom trajanja projekta. Njime se pomaže da se osigura da:\nOd samog početka, TACSO je dodeljen značajan zadatak podrške i praćenja projekata koji se finansiraju iz sredstava EU i vođenja OCD kroz sve aspekte sprovođenja projekta.\nImajući u vidu sve gore navedeno, smernicama se omogućava vođenje kroz implementaciju projekata finansiranih iz sredstava Evropske unije, kao i monitoring istih, čime se isključuje evaluacija. Ovde se upućuje na to kako TACSO vidi svoju ulogu i doprinos, kakvu vrstu podrške TACSO treba da pruža, i na koji način može doprineti da se obogati kvalitet svakog pojedinačnog projekta.\nPreuzeti: Smernice za vođenje i monitoring projekata finansiranih iz sredstava Evropske unije


U globalnom ugovoru predviđa se da su višenamenski hardverski sistem za štampu i softverski sistem za upravljanje usklađeni radi pojednostavljenja upotrebe i poboljšanja efikasnosti\nDarren Phelps, potpredsednik Epson Europe, izjavio je: „Mnoge kompanije nastoje primeniti novi proces i prilagoditi se novim načinima rada, uz povećanu sigurnost i bolje radne procese koji mogu olakšati pritisak koji je nastao zbog udaljenijeg postavljanja. Mnogi drugi žele pojednostaviti procese i smanjiti troškove. Ovo partnerstvo će pogurati te ambicije, poboljšavajući sigurnost, smanjujući troškove i podstaći produktivnost, a sve to uz efikasniji rad”.\nMartin Janus, izvršni direktor kompanije MyQ, izjavio je: „Uvek smo imali ambiciju da pomognemo kupcima da se snađu u IT okruženju koje se stalno menja i da pronađemo, među svim dostupnim rešenjima, ono koje je za njih najbolje. Posebno smo fokusirani na maksimalnu efikasnost i odlično korisničko iskustvo. Partnerstvo kompanija Epson i MyQ objedinjuje hardver i softver koji su vodeći na tržištu kako bi se krajnjim korisnicima pružilo rešenje koje je jednostavno za integraciju i upravljanje”.


Srpske pobede nemačkim puškama\nUprkos skromnim finansijskim mogućnostima, Kraljevina Srbija se trudila da svoju vojsku naoruža najboljim i najmodernijim pešadijskim oružjem koje se moglo nabaviti krajem 19. i početkom 20. veka. Ove nabavke često su bile skopčane sa velikim problemima, pre svega finansijske prirode, ali i kad je reč o transportu. Međutim, uzimano je zaista ono najbolje, makar bilo i u malim količinama. Istovremeno, težilo se i razvijanju sopstvene industrije oružja i opreme, odnosno našeg jedinog arsenala Vojnotehničkog zavoda u Kragujevcu i barutana u Stragarima i Obilićevu. Svi ovi višedecenijski napori nisu bili uzaludni. U Prvi balkanski rat 1912. godine, srpska vojska ušla je dobro naoružana i opremljena, pišu autori knjige „Srpska vojska – oružje pobede 1914–1918” Branislav V. Stanković i Džon


Pravilnik o izmeni pravilnika o dodeli sredstava za sufinansiranje nabavke konstrukcija i opreme za biljnu proizvodnju u zaštićenom prostoru na teritoriji AP Vojvodine u 2022.godini\nPravilnik o izmeni pravilnika o dodeli sredstava za sufinansiranje nabavke konstrukcija i opreme za biljnu proizvodnju u zaštićenom prostoru na teritoriji AP Vojvodine u 2022.godini-Za detaljnije informacije morate biti ulogovani ili registrovani.\nPravilnik o izmeni i dopunama Pravilnika o podsticajima za investicije za unapređenje i razvoj ruralne javne infrastrukture\nPravilnik o izmeni i dopunama Pravilnika o podsticajima za investicije za unapređenje i razvoj ruralne javne infrastrukture-Za detaljnije informacije morate biti ulogovani ili registrovani.\nPravilnik o izmenama i dopunama Pravilnika o IPARD podsticajima za investicije u fizičku imovinu koje se tiču prerade i marketinga poljoprivrednih proizvoda i proizvoda ribarstva-Za detaljnije informacije morate biti ulogovani ili registrovani.\nPravilnik o izmenama i dopunama Pravilnika o IPARD podsticajima za diverzifikaciju poljoprivrednih gazdinstava i razvoj poslovanja-Za detaljnije informacije morate biti ulogovani ili registrovani.\nPravilnik o izmenama i dopuni Pravilnika o podsticajima za investicije u fizičku imovinu poljoprivrednog gazdinstva za nabavku novih mašina i opreme za unapređenje digitalizacije\nPravilnik o izmenama i dopuni Pravilnika o podsticajima za investicije u fizičku imovinu poljoprivrednog gazdinstva za nabavku novih mašina i opreme za unapređenje digitalizacije-Za detaljnije informacije morate biti ulogovani ili registrovani.\nPravilnik o izmenama i dopunama Pravilnika o dodeli bespovratnih sredstava u okviru Projekta za konkurentnu poljoprivredu\nPravilnik o izmenama i dopunama Pravilnika o dodeli bespovratnih sredstava u okviru Projekta za konkurentnu poljoprivredu-Za detaljnije informacije morate biti ulogovani ili registrovani.\nSpisak ovlašćenih organizacija za obavljanje poslova kontrole i sertifikacije u organskoj proizvodnji za 2022. godinu\nSpisak ovlašćenih organizacija za obavljanje poslova kontrole i sertifikacije u organskoj proizvodnji za 2022. godinu-Za detaljnije informacije morate biti ulogovani ili registrovani.


Milan Jovanović i Veran Matić (foto: Perica Gunjić / Cenzolovka)\n„Ovaj slučaj je prioritetan u radu Radne grupe, već smo razgovarali oko ublažavanja posledica paljenja kuće, kroz direktnu pomoć za potpunu obnovu kuće i nabavku neophodne opreme koja je uništena. Iako je postignuta načelna saglasnost oko formiranja neke vrste fonda za ovakve slučajeve, nije se ništa uradilo. Mislim da je neophodno da hitno bude realizovana pomoć za potpunu obnovu kuće kao prvi korak u ublažavanju posledica i ove odluke Apelacionog suda“, kaže Veran Matić, predsednik Komisije za istraživanje ubistava novinara u poruci članovima Radne grupe za bezbednost i zaštitu novinara koju je osnovala premijerka Ana Brnabić.\n„Podsećam da je tri godine od paljenja kuće, da toliko traju posledice, da ko zna koliko će još trajati proces, da kolega Jovanović ima više od 70 godina i različite bolesti, da je njegova supruga od te noći ne može da spava…\nTokom sudskog procesa kao žrtve dodatno su viktimizirani od optuženih i njihovih advokata. Sve u vezi sa ovim slučajem je dramatično i predstavlja sliku odnosa pravosuđa prema novinarima koji su doživeli nasilje“, kaže se u zahtevu Verana Matića, koji traži da se RGBZN sastane u ponedeljak.\nAna Brnabić Milan Jovanović Radna grupa za bezbednost i zaštitu novinara Suđenje Dragoljubu Simonoviću Veran Matić\n← Moramo snažno menjati kulturu i društvo koji proizvode mržnju i nasilje i za građane i za novinare\nTužilac Milovanović: Žao mi je zbog Milana i Jele. Presuda Simonoviću ukinuta iz proceduralnih razloga →


Mašinska struka - rukovalac parnih kotlova, Ada, Aleksandrovac, Aleksinac, Apatin,…\nAkademija Oxford u svojoj širokoj ponudi stručnih obuka i osposobljavanja nudi kurs za rukovalac parnim kotlovima. Osposobljavanje za ovo zanimanje sadrži sve potrebne nastavne elemente, kako teorijske, tako i praktične, koji će vas u potpunosti pripremiti za bavljenje ovim poslom. U našoj školi za rukovalac parnim kotlovima kandidat se upoznaje sa dužnostima i kompetencijama koje ovo radno mesto podrazumeva: vršenje tehnološkog procesa za proizvodnju toplotne energije u skladu sa ustanovljenim dinamičkim planom i vođenje odgovarajuće dokumentacije na osnovu Pravilnika, standarda i uputstava date energetske kompanije; kontrolisanje ispravnosti rada manometra, sigurnosnih ventila, merača nivoa vode, osnovnih i rezervnih napojnih pumpi, armature, hermetičnosti tehnološke opreme. Na obuci za rukovalac parnim kotlovima polaznici se upoznaju sa osnovnim delovima kotlovskog postrojenja (parni, vrelovodni kotao i njegovi delovi, gasni, kondenzacioni kotao i njegovi delovi), gorionici, pumpe, ventili, itd. Nakon završenog kursa za rukovalac parnim kotlovima kandidat je osposobljen da pruži tehnički opis mernoregulacionog sistema, kao i tehnički opis sistema za grejanje. Škola za rukovalac parnim kotlovima podrazumeva pripremu polaznika za proveravanje rada, popravljanje i održavanje opreme i mašinskih postrojenja u kotlarnici, kontrolu parametara rada postrojenja, vršenje potrebnih očitavanja i ažurno vođenje odgovarajuće evidencije, kao i pravovremeno preduzimanje odgovarajućih koraka u slučaju odstupanja od predviđenih parametara.\nObuka za rukovalac parnim kotlovima akademije Oxford značajan deo kursa ustupa pripremanju kandidata za preduzimanje mera zaštite na radu, ulogu i značaj bezbednosti i zaštite zdravlja na radu, zaštitnih mera od slučajnog dodira delova pod naponom, od električnog udara, upoznavanje sa faktorima opasnosti od požara, od buke i vibracija.\nUkoliko se odlučite da pohađate kurs za rukovalac parnim kotlovima u cenu kursa biće uračunat udžbenik (priručnik za pripremu ispita), polaganje završnog ispita i izrada sertifikata (diplome). Praktični deo nastave nije uračunat u cenu, a praksu možete obavljati u firmi sa kojom akademija Oxford ima poslovnu saradnju ili u firmi po vašem izboru, u ovom drugom slučaju, akademija ne odgovara za kvalitet prakse, a cena je stvar dogovora između vas i vaše izabrane firme.\nCena kursa i obuke za rukovalac parnih kotlova je 15,000 RSD


Na putovanje će krenuti studenti iz Jagodine koji studiraju u svom gradu ili drugim gradovima, kao i o studetima iz drugih gradova i inostranstva koji pohađaju fakultete u Jagodini.\nPredsednik Skupštine grada Jagodina, Dragan Marković Palma, izjavio je da su studenti koji idu u Beč iz čak 55 gradova Srbije.\n- Trošak kompletnog putovanja u Beč snose donatori i nijedan dinar u ove svrhe nije upotrebljen iz budžeta grada Jagodina - rekao je Marković.\nU sastavu delegacije biće privrednici i političari iz Jagodine, koji će učestvovati na sastancima sa kolegama na temu saradnje dve države.\nPrivredno - politička delegacija biće primljena i u parlamentu grada Beča, kao i u ambasadi Srbije u Beču.\nStudenti će obići Univerzitet u Beču, gde će se upoznati sa načinom studiranja svojih kolega u glavnom gradu Austrije, a obići će i kulturno istorijske znamenitosti tog grada.


EICMA 2011 Najava premijera dva nova skutera BEVERLY SPORT TOURING 350 i Maksi Skuter APRILIA SRV 850 / Novosti - Vesti - Skuter Centar - Preko 20 godina iskustva u prodaji skutera i motocikala\nPočetna Vesti Novosti EICMA 2011 Najava premijera dva nova skutera BEVERLY SPORT TOURING 350 i Maksi Skuter APRILIA SRV 850\nEICMA 2011 Najava premijera dva nova skutera BEVERLY SPORT TOURING 350 i Maksi Skuter APRILIA SRV 850\nPontedera, 17.Oktobar 2011\nPiaggio Grupa je odlučila da premijerno otkrije dva nova modela skutera, pre samog početka jednog od najvećih sajmova skutera, motora i prateće opreme EICMA 2011 ( Sajam u Milanu koji se održava od 08. do 13 Novembra 2011 ) na kome će predstaviti nove tendencije u razvoju skutera sa agregatima većeg kapaciteta i snage.\nSa modelom Beverly SportTouring, Piaggio-vim najprodavanijim modelom, koji je od 2001god do danas prodat u više od 310.000 hiljada komada, Piaggio započinje promociju potpuno novog agregata od 350 Kubika i maksimalne 33 konjske snage. Agregat koji je osmišljen i napravljen da parira motorima od 400 kubika ali sa znatno nižom emisijom štetnih gasova, lakšom težinom samog agregata i jeftinijim održavanjem.\nNovi Beverly SportTouring izdvaja i to što će biti prvi skuter na svetu opremljen sa sistemom ABS/ASR posebno dizajniranim i razvijenim za maksimalno iskorišćenje performansi i poboljsane bezbednosti skutera.\n,,Novi maksi,, - APRILIA SRV 850 koja ce biti izložena na štandu Aprilije je poboljšano delo inžinjera iz Noalea koji su na platformi motora modela Gilera GP 800 , poboljšali performanse jedinstvenog agregata od 850 kubika sa dva cilindra i maksimalnom snagom od 70Ks a takođe poboljšanom šasijom i drugačijim položajem sedenja u odnosu na svog brata blizanca GP800.\nA biće prepoznatljiv po jedinstvenim bojama najtrofejnijeg evropskog proizvođača skutera i motorcikala.\nZa više detalja posetite štand Piaggio Grupe na predstojećem sajmu ,a za sve one koji ne budu u mogućnosti da to učine, moći će da novitete pogledaju u našoj galeriji na Face Book-u po povratku sa sajma.


Epizoda 'proglašenje prirodne opasnosti zbog pojave zmija i štakora' u općini Novi grad: Ko je kriv za takvo stanje?! | BL!N Magazin\nEpizoda 'proglašenje prirodne opasnosti zbog pojave zmija i štakora' u općini Novi grad: Ko je kriv za takvo stanje?!\nHronika 04.07.17, 18:25h\nNa sastanku su, kako se dodaje u saopćenju, predstavnici općinske vlasti tražili adekvatnu reakciju nadležnog Ministarstva, kojom se nastala situacija mora hitno rješavati, kako bi se spriječile moguće posljedice\nIz Općine Novi Grad Sarajevo reagirali su povodom, kako navode, medijskih natpisa, objavljenih od OO SDP Novi Grad Sarajevo, a vezanih za proglašenje stanja prirodne opasnosti na dijelu općine Novi Grad Sarajevo, zbog pojave zmija i štakora, usljed bujne vegetacije, koja nije adekvatno tretirana u ovoj godini.\nNakon niza održanih sastanaka s predstavnicima KJKP „Park“ i velikog broja pritužbi građana da je stanje komunalne higijene na javnim zelenim površinama na području općine Novi Grad Sarajevo, više nego urgentno, a što je izazvalo pojavu gmizavaca, glodara, te stvorilo povećanu opasnost od pojave raznih zaraznih bolesti (mišja groznica, krpelji i sl.), zatražen je hitan sastanak i s ministrom komunalne privrede i infrastrukture Kantona Sarajevo Senadom Hasanspahićem.\nNa sastanku su, kako se dodaje u saopćenju, predstavnici općinske vlasti tražili adekvatnu reakciju nadležnog Ministarstva, kojom se nastala situacija mora hitno rješavati, kako bi se spriječile moguće posljedice. Konstatirano je da KJKP „Park“ nije u stanju adekvatno odgovoriti nastalom problemu bez angažmana sezonskih radnika, čija procedura odobravanja od JU „Služba za zapošljavanje KS“ nije okončana ni do danas.\nU saopćenju se dodaje da je analizom i razmatranjem ozbiljnosti nastale situacije, Štab donio Odluku o utvrđivanju mjera zaštite i spašavanja usljed postojanja neposredne opasnosti od nastanka prirodnih i drugih nesreća zbog loše higijensko-epidemiološke situacije na dijelu općine Novi Grad Sarajevo. Tog dana aktivirane su sve strukture civilne zaštite i JP „Lokom“ (čiji je osnivač Općina) da u koordinaciji s raspoloživim strukturama KJKP „Park“ što hitnije pokušaju stanje normalizirati, a nakon toga prepustiti na dalje održavanje nadležnom preduzeću.\nPredloženo je da se angažiraju i uposlenici Općine (na osnovu adekvatne preraspodjele posla unutar organa javne uprave), kako bi u što hitnijem roku, bez ikakvih dodatnih troškova, bili na ispomoći u saniranju takvog stanja.\nAkcija je počela 21. juna i trajat će do petka, 7. jula, kada se očekuje da će se koordiniranim djelovanjem sanirati većina javnih površina na kojim se nalaze i dječija igrališta, parkovski mobilijari i šetnice, saopćeno je iz Pressa Općine Novi Grad Sarajevo.\n#općina novi grad #zmije i štakori #bujna vegetacija #prirodna opasnost


Milićević: Uskoro se ukida porezna taksa za uvjerenje o stanju poreznih obaveza - Narod.ba\nMilićević: Uskoro se ukida porezna taksa za uvjerenje o stanju poreznih obaveza\nNa vanrednoj sjednici Dom naroda Federalnog parlamenta danas se očekuje izjašnjavanje o izmjenama i dopunama Zakona o federalnim upravnim taksama i Tarifi federalnih upravnih taksi. “Ukoliko prihvate taj Prijedlog bit će omogućeno da na snagu stupe zakonske izmjene i dopune, kojima se treba ukinuti plaćanje porezne takse za uvjerenje o stanju poreznih obaveza u iznosu […]\nNa vanrednoj sjednici Dom naroda Federalnog parlamenta danas se očekuje izjašnjavanje o izmjenama i dopunama Zakona o federalnim upravnim taksama i Tarifi federalnih upravnih taksi.\n“Ukoliko prihvate taj Prijedlog bit će omogućeno da na snagu stupe zakonske izmjene i dopune, kojima se treba ukinuti plaćanje porezne takse za uvjerenje o stanju poreznih obaveza u iznosu 15 KM. To omogućava lakši i jeftiniji pristup informacijama o stanju poreznih obaveza za podnosioce zahtjeva”, izjavila je za Fenu federalna ministrica finansija Jelka Milićević.\nNavedene izmjene i dopune bilo je potrebno izvršiti jer je od početka primjene Zakona od 1998. do danas došlo do značajnih organizacionih promjena koje se odnose na ministarstva, kao i nadležnosti za izdavanja određenih spisa.\nZato su urađena i potrebna usaglašavanja iznosa takse iz nadležnosti Federalnog ministarstva unutrašnjih poslova.\n“Došlo je do usklađivanja takse za sticanje državljanstva stranih državljana koji imaju priznat status izbjeglica u BiH sa iznosom u RS-u i uvođenje plaćanja takse za posebnu saglasnost iz člana 26. Zakona o agencijama i unutrašnjim službama za zaštitu ljudi i imovine”, potvrdila je Milićević uoči vanredne sjednice Doma naroda Federalnog parlamenta.\nTakođer, ako delegati usvoje izmjene i dopune ovogodišnjeg budžeta FBiH bit će omogućeno stupanje na snagu rebalansa budžeta, budući da ga je na jučerašnjem zajedanju odobrio Predstavnički dom.\nOsim toga, planirano je razmatranje predloženog novog zakona o penzijsko i invalidskom osiguranju, kao i Nacrta budžeta Federacije BiH za 2018. godinu.


RSE: (Ne)pismenost u zemljama regiona – STUDOMAT.ba\nStudenti ETF-a razočarani: Ispit otkazan, pa održan bez najave\nPogledajte kako izgledaju najljepše univerzitetske zgrade [FOTO]\nRSE: (Ne)pismenost u zemljama regiona\nOduvijek se govorilo da su ljudi najveće bogatstvo svake zemlje, a da su najnaprednije, ne one države koje raspolažu bogatim prirodnim resursima, već imaju obrazovano stanovništvo.\nOduvijek se govorilo da su ljudi najveće bogatstvo svake zemlje, a da su najnaprednije, ne one države koje raspolažu bogatim prirodnim resursima, već imaju obrazovano stanovništvo, piše Radio Slobodna Evropa.\nMeđutim, povodom međunarodnog dana pismenosti, koji je obilježen u ponedjeljak, saopšteno je da u svijetu i dalje ima oko 900 miliona nepismenih. Ta slika je još sumornija ako se ima u vidu da je još veći broj ljudi funkcionalno nepismeno i da nije u stanju da, između ostalog, koristi najmodernije informacione tehnologije.\nNepismenost se često vezuje za smanjene šanse koje ljudi imaju i siromaštvo. Međutim, stopa pristupa obrazovanju raste u zemljama Organizacije za ekonomsku saradnju i razvoj (OECD), uprkos ekonomskoj krizi, ali povećanje broja obrazovanog stanovništva nije uvijek “bedem” od siromaštva, koje pogađa i one sa diplomama, pre svega mlade. Brojne Vlade svijeta zabrinute su zbog “povećanja siromaštva u najobrazovanijem sloju stanovništva”.\nU zemljama OECD, siromašnih osoba između 25 i 34 godine, ima 7,4 odsto, dok ih je 2008. bilo 4,6 odsto.\nIzvještaj pokazuje da su mladi sa višim i visokim obrazovanjem “najpogođeniji” ekonomskom krizom. U pogledu plata, jaz nastavlja da raste između veoma obrazovanih i manje obrazovanih. Zarade umjereno obrazovanih približavaju se onima slabo obrazovanih, što potvrđuje navode o propadanju srednje klase.\nSituacija na Balkanu je veoma zabrinjavajuća jer raste broj nepismenih u odnosu na vrijeme bivše Jugoslavije, kada je bilo svega šest odsto građana koji nisu znali da čitaju ili pišu.\nČak 17 posto stanovništva u Srbiji je nepismeno, saopštilo je nedavno Ministarstvo prosvjete. Iako ima pozitivnih primjera – poput projekata za opismenjavanje odraslih – testiranja srednjoškolaca pokazuju da trećina njih ne umije da primjeni znanja stečena u teoriji, što ih svrstava u kategoriju funkcionalno nepismenih. Neki stručnjaci smatraju da je razlog za to što je obrazovni sistem u Srbiji i dalje zatočenik prošlih vremena.\nIako se čini da u BiH, državi koja ima mnoštvo univerziteta i visokoškolskih ustanova, svi studiraju, realnost je prilično drugačija. Prema procjenama međunarodnih organizacija, u BiH ima oko 15 odsto nepismenih. Tačnih podataka nema jer još uvijek nisu objavljeni rezultati popisa stanovništva. Najveći broj njih živi u ruralnim sredinama, a većina nije završila niti jedan razred osnovne škole. U ovoj državi, u XXI vijeku, još uvijek se ne može govoriti o evropskim standardima pismenosti jer zbog odnosa vlasti prema obrazovanju, ali i građanima, mnogi ne znaju, ni pisati.\nPitanje je i gdje se nalazi crnogorsko društvo u savremenim trendovima funkcionalne pismenosti, ako ima gotovo trećinu stanovnika sa završenom ili čak nekompletiranom osnovnom školom, kao i srednjoškolce koji su među 15 najslabijih na međunarodnom PISA testiranju.\nNa Kosovu, prema popisu stanovništva iz 2011. godine, ima 3,2 odsto građana koji ne znaju da pišu ili čitaju. Obrazovanje na Kosovu nije na kvalitetnom nivou jer 38,2 odsto građana ima samo osnovnu školu, 24,3 procenata srednju, 9,3 odsto je završilo višu ili fakultet, a 0,8 posto ima magistraturu, odnosno master i doktorat.


Smršala je 45 kilograma, stavila je filere, pustila kosu i objavila FOTKU U MINIĆU: Instagram je EKSPLODIRAO i ljudi su ŠOKIRANI ovom ženom - Zena.rs\nAdel definitivno više nije Adel kakvu pamtimo! Ova žena se doslovce prepolovila, a nakon što je početkom godine šokirala svet novom figurom i gubitkom 30 kilograma, ona nije stala sa mršavljenjem, već je nastavila da radi na svojoj liniji i sada izgleda sasvim spektakularno!\nAdel je sada nova žena! Foto: Profimedia\nPevačica je juče, 5. maja, napunila 32 godine, a rođendan je dočekala nikad mršavija i nikad lepša, a na Instagramu je podelila i fotografiju na kojoj je pokazala neverovatnu transformaciju.\nAdel je pozirala u kratkoj crnoj haljinici koju je iskombinovala sa klasičnim crnim salonkama, a lice joj krasi širok osmeh. Fotka je raspametila javnost, jer slavna Britanka izgleda zaista neverovatno!\n"Hvala vam svima za rođendansku ljubav. Nadam se da ste svi ostali na sigurnom i pri zdravoj pameti u ovom ludom vremenu. Zahvalila bih i svim radnicima koji nas drže na sigurnom rizikujući svoje živote. Vi ste zaista naši anđeli", napisala je ona.\nOva žena se prepolovila Foto: Profimedia\nAdel je dobila gomilu komplimenata, a ljudi su praktično zatečeni novim izgledom ove dive! "Taj struk", "Izgledaš neverovatno", "Da li je ovo stvarno", "Nisam te prepoznala", "Ma, ko si ti i šta si uradila sa Adel", "Da li dobro vidim?", samo su neki u nizu sličnih komentara.\nFotografija je prikupila više od milion i po lajkova i preko 50 hiljada komentara, a reči hvale uputili su joj i brojne kolege. Inače, slavna plavuša je smršala ukupno 45 kilograma, zahvaljujući pažljivo planiranom režimu ishrane i redovnim treninzima.\nNikada nije bila mršavija!Foto: Profimedia\nAdel se fokusirala na zdravu i izbalansiranu ishranu, smanjen kalorijski unos tokom dana i trošenje više energije. Maksimalno je smanjila unos šećera i pratila je takozvanu SIRTFOOD dijetu, koja se fokusira na biljnoj ishrani i namirnice poput kelja i heljde koje suzbijaju apetit i podstiču takozvani "mršavi gen".\nKakva transformacija!Foto: Profimedia\nSirtfood dijeta bazira se na konzumaciji hrane koja podstiče nastanak grupe enzima pod nazivom sirtuin, a koja reguliše metabolizam, ali i unutrašnje upale, te produžava životni vek. Takođe, tvorci ove ishrane tvrde da ćete vrlo brzo smršati sa njom, a istovremeno zadržati mišićnu masu i smanjiti šanse od hroničnih oboljenja.\nOvo su neke od namirnica koje se konzumiraju na dijeti:\nPiće: zeleni čaj, matcha zeleni čaj, nezaslađena crna kafa, crveno vino\nVoće i povrće: citrusi, jabuka, borovnica, urma, celer, kelj, crveni luk, rukola\nDruge namirnice: tamna čokolada s najmanje 75 posto kakaoa, orasi, maslinovo ulje, heljda, losos, kozice


Izjava Radonjića pred meč sa Partizanom - Crvena zvezda info\nIzjava Radonjića pred meč sa Partizanom\n“Utakmice protiv Partizana imaju svoju specifičnost”, kaže stručnjak Crvene zvezde\nKošarkaši Crvene zvezde dočekuju ekipu Partizana u utakmici 8. kola ABA lige.\nMeć se igra u nedelju od 19 časova u hali Aleksandar Nikolić i biće drugi u nizu od pet teških mečeva koje crveno bele očekuju u rasponu od samo osam dana.\nPred ovaj meč trener crvemo belih Dejan Radonjić ističe važnost sudara protiv najvećeg rivala.\n“Prvi derbi u ovoj sezoni. Svi jako dobro znamo šta nose utakmice Crvene zvezde i Partizana. Utakmice protiv Partizana imaju svoju specifičnost. Bez obzira što je tek početak sezone i što se u novembru ne igraju najvažniji mečevi, uvek je bitno dobro igrati protiv Partizana. Partizan je u ovom trenutku bez poraza i prvi je na tabeli. Mi dočekujemo ovu utakmicu u žestokom ritmu u kome igramo naše mečeve i nakon velike potrošnje nakon utakmice sa ASVELom koja je proizvela da je više igrača izašlo iz nje sa posledicama tako da smo pokušaili da iskoristimo ovo vreme na najbolji mogući način da se oporavimo, budemo što spremniji i odigramo dobar meč u nedelju”, rekao je Dejan Radonjić.\nIskusni Marko Simonović zna šta može da očekuje u derbiju, odigrao ih je mnogo.\n“Igramo meč sa Partizanom, prvi ove sezone. Utakmice u kojima nije važno šta se dešavalo pre toga jer ti dueli nose posebnu inspiraciju i način igranja. Oni su ove sezone oformili iskusan stručni štab i sastav, mešavinu mladih talentovanih igrača, i iskusnih, čak i onih koji su prošle sezone igrali F4 Evrolige i NBA ligu. Imaju dobar start u ABA ligi i skoro odličan u Evrokupu što dovoljno govori kakve su njihove ambicije u ovoj sezoni. Mi smo sa druge strane ponovo u seriji utakmica, odigrali smo tešku utakmicu sa ASVELom. Imali smo dva dana da se pripremimo, i verujem da ćemo odigrati dobru utakmicu u nedelju pred našim navijačima” rekao je jedan od najiskusnijih u crveno-belim redovima.\nPovodom organizacije utakmice oglasio se domaćin Crvena zvezda.\n“Utakmica Crvena zvezda - Partizan igra se u nedelju od 19 časova, klub i ovom prilikom podseća da su na snazi sve zdravstvene mere koje je propisala Republika Srbija. Povodom utakmice održan je sastanak bezbednosti na kome su prisustvovali svi predstavnici službi koje su zadužene za organizaciju i bezbednost utakmice, na kome je odlučeno da neće biti prisustva gostujućih navijača.\nKK Crvena zvezda apeluje na sve koji se u nedelju uveče upute ka hali Aleksandar Nikolić da to učine ranije kako se ne bi stvarale nepotrebne gužve. Takođe, klub apeluje na sve da sportski, fer i korektno navijaju za svoj klub, bez ikakvih ubacivanja predmeta na teren, vređanja protivnika i aktera ovog meča. O svim detaljima vezanim za sastanak bezbednosti i važnim servisnim informacijama klub će se još jednom oglasiti do početka utakmice koja je na programu u nedelju u 19 časova“, stoji na sajtu crveno-belih.\nVeć tokom ponedeljka ekipa Crvene zvezde putuje u Španiju gde će se zadržati do petka jer je očekuju dve utakmice duplog kola Evrolige sa Baskonijom i Real Madridom.


Otvoren Regionalni inovacioni startap centar u Priboju - Ekonomija - Dnevni list Danas\nPočetna » Ekonomija » Otvoren Regionalni inovacioni startap centar u Priboju\n0Piše: Danas Online 17. juna 2020.\nOn je ukazao da će mladi inovatori u ovom startap centru, pored najsavremenije opreme i kreativno uređenog prostora po svetskim standardima, imati i najsnažniju mentorsku podršku.\n„Mladi će ovde imati stalne obuke iz marketinga, preduzetništva, razvoja proizvoda i usluga, ali takođe i pravnu i knjigovodstvenu podršku kako da lako i brzo otvore svoje startap kompanije. Naš cilj je da što više startap kompanija bude otvoreno i registrovano u Priboju i da one zapošljavaju što više mladih. Želimo da mladi ostaju u Priboju i da se vraćaju u Priboj znajući da ovde imaju uslove za rad i napredovanje“, rekao je Popović.\n„Priboj je grad okrenut mladima i privredi. Imamo slobodnu zonu sa kompanijama, idemo u pravcu dualnog obrazovanja, imamo podršku za školovanje inženjera u slobodnoj zoni. Želimo da pružimo šansu mladim ljudima da svojim inovacijama i energijom pokrenu Priboj“, rekao je Rvović.\nJedan od stanara Inovacionog startap centra je Valentina Toković, mlada profesorka informatike i predsednik Planinarskog kluba Ljeskovac iz Priboja.\nOna planira da u Startap centru osnuje svoju startap kompaniju koja će povezati IT tehnologije i planinarenje.\n„Razvila sam ideju kako da se koriste kju-ar kodovi, razne vrste digitalnih „trekova“ i elektronskih topografskih mapa prilikom planinarenja. To su inovacije u toj oblasti za koje mislim da mogu da imaju komercijalnu vrednost na tržištu“, istakla je ova mlada startaperka.\nProjekat otvaranja Regionalnog inovacionog startap centra realizovali su Opština Priboj i „Industrijski parkovi“ iz Priboja, uz finansijsku podršku Kabineta ministra za inovacije i tehnološki razvoj.\nUkupna vrednost investicije iznosi preko 42 miliona dinara, a za rad startap kompanija predviđen je na prostoru od 579 kvadrata u samom centru grada.\nNa osnovu Programa podrške otvaranju regionalnih inovacionih startap centara, Kabinet ministra za inovacije i tehnološki razvoj otvorio je deset Regionalnih inovacionih startap centara, takozvanih „mini“ naučno-tehnoloških parkova, i to u Priboju, Užicu, Čačku, Pirotu, Zrenjaninu, Valjevu, Gornjem Milanovcu, Kruševcu, Subotici i Staroj Pazovi.\nPlanirano je otvaranje još četiri centra u Arilju, Svilajnacu, Kragujevcu i Zubinom Potoku na Kosovu i Metohiji.\nMinistarstvo za inovacije i tehnološki razvoj, startap


Potpisan sporazum o saradnji između Kulturno prosvetnog centra Petrovac na Mlavi i Centra za obrazovanje i kulturu “Božidarac 1947” iz Beograda • Poportal\nU petak 6. novembra potpisan je sporazum o saradnji između Kulturno prosvetnog centra Petrovac na Mlavi i Centra za obrazovanje i kulturu “Božidarac 1947” Beograd.\nSporazum su potpisali direktori Milica Ilić i Vladimir Kljajić. Šef kabineta predsednika Opštine, Hristina Đorđević je istakla da je kulturno-obrazovna ponuda jedan od aspekata koji mladi uzimaju u obzir kada odlučuju da li će ostati da žive u Petrovcu na Mlavi.\nDirektorka KPC-a Milica Ilić je izrazila zadovoljstvo što će u ovoj ustanovi postojati izdvojena jedinica „Božidarca“.\nZnačajno je što će se program obuke, kvalifikacija i prekvalifikacija sprovoditi u skladu sa potrebama naših sugrađana i potrebama privrednog sektora.\nU narednom periodu doći će i do razmene kulturnih sadržaja dveju ustanova, a direktor Vladimir Kljajić je istakao da je centru za obrazovanje i kulturu “Božidarac 1947” značajno da ostvaruje saradnju sa drugim gradovima i da širi mrežu svojih obrazovanih jedinica.


Poziv humanim ljudima: Zbog poskupljenja mnoge porodice nisu u mogućnosti da priušte sebi osnovne namirnice – SNEWS\nPoziv humanim ljudima: Zbog poskupljenja mnoge porodice nisu u mogućnosti da priušte sebi osnovne namirnice\nBy SNews 14. Marta 2022. 217 No comment\nHumanitarna organizacija “Dukađini” iz Novog Pazara pozvala je sve dobrotvore i one koji žele da pomognu socijalno ugroženim ljudima da to mogu činiti preko ove humanitarne organizacije.\nSvakodnevno dijele stotine paketa sa namirnicama dok, ističu, traje pandemija i kada prijeti teška ekonomska kriza.\nOrganizacija pomaže samohranim majkama, siročadima, starim ljudima, bolesnicima i svima koja je ta pomoć neophodna.\nHumanitarna akcija brašno za porodice jetima,stare, bolesne, muhtačne..\nKako ističu zbog skoka cijena mnoge porodice nisu u mogućnosti da priušte sebi osnovne namirnice.\n“Tim humanitarne organizacije je zahvalan svim ljudima velikog srca koji žele i mogu da pomognu svom narodu, a oni se svakako trude da pomoć ode u prave ruke”, poručili su iz HO Dukađini koje u kontinuitetu za više desetina porodica, djece bez rodtalje i ljudima bez primanja dostavlja životne namirnice.\nOva humanitarna organizacija je svakodnevno na terenu i pomaže svim ljudima bez obzira na nacionalnu, etničku ili vjersku pripadnost.Pomogla je velikom broju porodica i svima kojima je ta pomoć bila neophodna. Ove zime obezbjedili su drva za čak 120 porodica.\nKuća za četvoro djece u Ivanči kod Novog Pazara, pred useljenje\nUspjeli su da sagrade kuće porodicama koje su ostale bez krova nad glavom ili porodicama koje su živjele u jako lošim uslovima.\nHumanitarna organizacija “Dukađini” se bavi humanitarnim radom već 7 godina. Osnovaa je sa ciljem da pomogne jetimima, siročadima, bolesnim, starim licima kao i muftačnim porodicama u Sandžaku.\nTagovi: HO "Dukađini" poskupljenja životne namirnice\nTurkiye predstavila prototip bespilotnog borbenog aviona “Bayraktar Kizilelma” (Crvena jabuka)\nRemi fudbalera Novog Pazara


Drecun: Bez Srbije nema odluke o Kosovu\nSvima je jasno da nema odluke o Kosovu bez Srbije, kaže predsednik skupštinskog odbora za Kosovo i Metohiju Milovan Drecun.\n- Do sada je pokušavano nametnuto rešenje, bombardovanje 1999. jednostrano proglašenje nezavisnosti i svi drugi potezi bili su usmereni da se izvrši snažan pritisak na Srbiju da se složi sa rešenjima koja su suprotna njenim interesima i da joj rešenja budu nametnuta - rekao je on za RTS.\nKako je naveo, najbolji primer da bez Srbije ne može da se rešava kosovski problem je Unesko ili Interpol.\n- Neophodno da se sedne za sto, da se Beograd i Priština, Srbi i Albanci uz pomoć najuticajnijeg dela međunarodne zajednice konačno dogovore o tome kako će se rešiti kosmetski problem da bi to rešenje bilo održivo, da ne bi dovelo do novih sukoba da bi bili podjednako zadovoljni ili nezadovoljni i Srbi i Albanci, i da bi se stabilizovao region - naveo je on.\nZato, kako je dodao, nije potrebno destabilizujeće ponašanje nekih velikih zemalja poput Ujedinjenog Kraljevstva, jer komrpomisa nema ako ne uvažavate obe strane.\n- Očekujemo povećano razumevanje, a mislimo da u delu političkog establišementa Ujedinjenog Kraljevstva postoje ljudi koji znaju šta se ovde dešava - rekao je Drecun.\nOn je rekao da poziv predsednika Aleksandra Vučića na unutrašnji dijalog predstavlja početak procesa koji će "nas uvesti u razgovare o konačnom rešavanju statusa Kosova". Ponovio je da Srbija neće nikad priznati samoproglašenu državu Kosovo ali da je spremna da razgovara.\n- Sada treba obaviti jedan krug diplomatskih konsultacija sa najznačajnijim državama i njjima prezentovati čvrstinu našeg stava da nećemo prihvatiti jednostrana rešenja i priznati Kosovo ali da smo spremni da tražimo poršku između ostalog i od Londona da sednemo i razgovaramo da konačno rešimo vekovni spor Srba i Albanaca oko Kosmeta - zaključio je Drecun.\nOn je istakao za RTS i da treba graditi snažne bilateralne odnose i sa onim zemljama koje ne dele stavove Srbije, "kako bismo stekli njihovo veće razumevanje za naše interese".


Vrhovni kasacioni sud: Ništava odredba ugovora o indeksiranju dinarskog duga u švajcarcima | TV KANAL 9 NOVI SAD\nNaslovna VESTI Vrhovni kasacioni sud: Ništava odredba ugovora o indeksiranju dinarskog duga u švajcarcima\n“Ništava je odredba ugovora o kreditu o indeksiranju dinarskog duga primenom kursa švajcarskog franka koja nije utemeljena u pouzdanom pisanom dokazu da je banka plasirana dinarska sredstva pribavila posredstvom sopstvenog zaduženja”, navodi se u saopštenju tog suda.\nSud je zaključio da ugovor o kreditu proizvodi pravno dejstvo i nakon utvrdjenja ništavosti klauzule o indeksaciji duga primenom kursa švajcarskog franka.\n“Ugovori će se posle utvrdjenja ništavosti klauzule o indeksaciji, izvršiti konverzijom uz očuvanje jednakosti uzajamnih davanja – tržišne vrednosti datog kredita utvrdjene na osnovu kursa evra na dan zaključenja ugovora i isplatu kamate u visini odredjenoj ugovorima o kreditu iste vrste i trajanja”, naveo je sud.\nU slučaju kada je, kako se navodi, postupak izvršenja radi realizacije sredstava obezbedjenja duga iz kredita već pokrenut, sud odnosno javni izvršitelj će na zahtev izvršnog dužnika odložiti izvršenje bez polaganja jemstva. (Beta)\nPrethodni tekst20 miliona dinara za prevoz sudenata u Vojvodini\nSledeći tekstVremenska, agro i bioprognoza, 3.4.2019.


Bugarska: Evropska komisija bi mogla kazniti Bugarsku sa 330 miliona evra zbog gasnog čvorišta\nNovčana kazna za Bugarski energetski holding, Bulgargaz i Bulgartransgaz, zbog blokade pristupa drugim kompanijama gasnoj infrastrukturi, mogla bi dostići 330 miliona evra, izjavio je analitičar Atlanstskog saveza Vasko Načev za Bugarski nacionalni radio.\nPrekršajna procedura pokrenuta je zbog žalbe kompanije Overgas iz 2011. godine, a istraga je otvorena dve godine kasnije.\n„Vreme je da se kaže da postoji direktna odgovornost što će Bugarska biti kažnjena sa sumom većom od 70 miliona evra“, rekao je Načev i dodao da Bugarska nije pristala da ide na vansudsko poravnanje, gde je dogovor bio da se plati kazna od 70 miliona evra.\nNačev je siguran da će sada taj iznos biti veći od 70 miliona evra. On kaže da je i Gazprom pristao na vansudski sporazum sa EK, jer je shvatio da će kazna sigurno biti veća ako se ide na sud.\nOn je upozorio da su akcije Vlade, Bulgartransgaza i Parlamenta usmerene ka tome da, čak i nakon isplate novčane kazne, stanje ostane nepromenjeno. „Ponovo će jedan igrač imati pun kapacitet za prenos gasa, a Bugarska će verovatno opet dospeti u istu poziciju“.\nAkcije Vlade i drugih uključenih strana dovešće do toga da će Bugarska imati samo jednog učesnika koji prenosi gas širom zemlje.\n„Ako postoji jedan igrač na tržištu, makar bio on i Gazpromeksport, a Vlada veruje da može izgraditi distributivni centar ili balkansko gasno čvorište, onda neko ima duboko nepoznavanje ili namerno prezentuje situaciju na drugi način“, rekao je Načev.\nPrema njegovim rečima, Bugarska na papiru očekuje gas iz brojnih izvora, ali ako se relano razmotre pravci snabdevanja, jasno je da takve opcije ne postoje.\n„Interkonekcija sa Grčkom nema direktan pristup sistemu za prenos gasa. Niko neće želeti da transportuje gas, proda ga Bugarskoj, i posle ga kupi od nje da bi ga ponovo preneo“, zaključuje Načev.


Konferencija za novinare povodom predstojećeg 80. međunarodnog poljoprivrednog sajma\nAktuelno / Štampa / Konferencija za novinare povodom predstojećeg 80. međunarodnog poljoprivrednog sajma\nObjavljeno 13.05.2013. na http://www.mpt.gov.rs/\nDatum: 13.05.2013.Izvor: http://www.mpt.gov.rs/\nDržavni sekretar Ministarstva poljoprivrede, šumarstva i vodoprivrede Danilo Golubović govoriće u utorak 14. maja 2013. godine od 11 časova, na konferenciji za novinare povodom jubilarnog, 80. međunarodnog poljoprivrednog sajma, u Medija centru (Terazije 3) u Beogradu. Ovom prilikom, državni sekretar Golubović predstaviće aktivnosti resornog ministarstva na predstojećem Međunaronom sajmu poljoprivrede koji će se održati na Novosadskom sajmu od subote 18. do petka 24. maja 2013. godine.\nMinistarstvo poljoprivrede, šumarstva i vodoprivrede tradicionalno se predstavlja na svom štandu u Master hali. Zemlja partner Međunarodnog poljoprivrednog sajma, ove godine je Republika Hrvatska koja će u Hali 1, predstaviti kompanije iz oblasti agrarne proizvodnje.\nU organizaciji Ministarstva poljoprivrede Srbije i Hrvatske biće održan Poslovni forum, u subotu 18. maja 2013. godine, u Kongresnom centru Novosadskog sajma, na kojem će učestvovati predstavnici ministarstava poljoprivrede, privrednih komora i poslovnih ljudi dveju zemalja.\nJubilarni sajam će obeležiti Izložba poljoprivredne mehanizacije i Nacionalna izložba stoke, koja se tradicionalno organizuje pod pokroviteljstvom Ministarstva poljoprivrede, šumarstva i vodoprivrede Republike Srbije, koje će i ove godine podržati i Izložbu organske proizvodnje na 300 m2 u Hali 4 Novosadskog sajma.\nO koncepciji i sadržajima Međunarodnog poljoprivrednog sajma, na konferenciji će pored državnog sekretara Golubovića govoriti i generalni direktor Novosadskog sajma, dr Dragan Lukač, Ambasador Republike Hrvatske u Srbiji, Željko Kuprešak, izvršna direktorka za integrisane marketing komunikacije Novosadskog sajma, Jelena Marinković, zamenik generalnog direktora Kompanije „Delta Generali Osiguranje“ – Generalnog sponzora Međunarodnog poljoprivrednog sajma, Dragan Filipović i rukovodilac za poljoprivredno bankarstvo „Kredit Agrikol banke Srbija“ – Banke partnera Međunarodnog poljoprivrednog sajma, Aleksandar Simić.\nMolimo Vas da dolazak na konferenciju potvrdite na adresu pr@sajam.net, a dodatne informacije možete dobiti od Borisa Nadlukača, 021/483-11-17.


U BiH zabrana za vozila s Kosova, na KiM zabrana za BiH - Sputnjik Srbija\n08:31 25.11.2016 (osveženo 09:48 25.11.2016) Preuzmite kraći link\n„Na osnovu tumačenja Ministarstva spoljnih poslova Kosova, a uzimajući u obzir da vlasti BiH ne dozvoljavaju ulaz vozilima sa Kosova, kosovska policija dobila je instrukcije od MSP da zabrani ulaz vozilima sa registarskim oznakama BiH“, rekao je Radojević sinoć Tanjugu.\nOn je dodao da će odluka verovatno važiti dok se ne postigne recipročni dogovor sa vlastima u BiH.\nZbog zabrane ulaska na Kosovo vozilima iz Bosne i Hercegovine, na administrativnom prelazu Merdare je stvorena kolona vozila, preneo je RTS pozivajući se na prištinske elektronske medije.\nKako se navodi, desetine porodica bilo je primorano da se vrati sa punkta Merdare.\nOni su rekli da je odluka kosovske vlade nepravedna i da je trebalo da se javnost o tome blagovremeno obavesti.\nvozila, zabrana, region


Foto: N.N. | U kasi Poreske uprave RS 2,5 milijardi maraka\nDragan Sladojević 17.01.2020 19:00\nBANJALUKA - Poreska uprava Republike Srpske završila je prošlu godinu s prikupljenih rekordnih 2,494 milijarde maraka na računu javnih prihoda RS.\nNaime, u pitanju je najveći iznos javnih prihoda koji je prikupljen na godišnjem nivou od osnivanja Poreske uprave RS 2001. godine, u ovom obliku organizovanja.\nNa takvo stanje, kako uvjeravaju, uticao je niz faktora u prošloj godini, uključujući i mjere koje Poreska uprava RS kontinuirano sprovodi s ciljem doborovoljnog prijavljivanja i plaćanja poreza, te automatizacije poslovnih procesa kroz implementaciju integrisanog informacionog sistema u Poreskoj upravi.\n"Prije svega, tu mislimo na više mjera Vlade RS na rasterećenju privrede i poboljšanja položaja radnika, od kojih je jedna svakako i povećanje broja osiguranika, povećanje minimalne plate u RS, kao i povećanje plata radnicima u prosvjeti i MUP-u RS", kaže Goran Maričić, direktor Poreske uprave RS.\nOvaj rast se, kako dodaje, svakako može jednim dijelom pripisati i dobroj makroekonomskoj i političkoj situaciji u RS u 2019. godini.\n"Zahvaljujući svemu tome, poreski obveznici u RS su u 2019. godini na račun javnih prihoda RS uplatili ukupno 2,494 milijarde maraka, što je za 53,6 miliona KM, ili dva odsto, više nego u 2018. godini", precizirao je Maričić.\nDodaje da su u tom periodu po osnovu doprinosa prikupljene 1,574 milijarde KM, što je za 60,7 miliona KM ili četiri procenta više nego u 2018. godini.\nTako je, prema podacima Poreske uprave RS, za Fond za penzijsko i invalidsko osiguranje (PIO) RS naplaćeno 892 miliona maraka ili 30,9 miliona KM više, dok je za Fond zdravstvenog osiguranja (FZO) naplaćeno 564,6 miliona maraka, što je više za 25,5 miliona maraka u odnosu na uporedni period.\n"Rast je zabilježen i kod naplate prihoda po osnovu doprinosa za Fond dječje zaštite, za Zavod za zapošljavanje, te za Fond za zapošljavanje lica s invaliditetom", kažu iz Poreske uprave RS.\nKod direktnih poreza u 2019. godini prikupljeno je ukupno 473,4 miliona maraka, što je za 19,2 miliona KM ili četiri odsto manje u odnosu na 2018. godinu. Najveće smanjenje naplate bilo je kod poreza na dohodak, koji je naplaćen u iznosu od 190,2 miliona KM, što je za 39 miliona maraka manje u odnosu 2018. godinu.\n"Na pad naplate ovog prihoda najviše su uticale izmjene Zakona o porezu na dohodak, u smislu povećanja osnovnog ličnog odbitka sa 200 na 500 KM mjesečno. Porez na dobit je u 2019. naplaćen u iznosu od 238 miliona KM, što je za 17,2 miliona maraka ili osam odsto više nego u istom periodu prethodne godine. Kod ostalih javnih prihoda, u 2019. godini ostvarena je naplata od 430,7 miliona KM, što je za 18,9 miliona KM ili pet odsto više nego u 2018. godini", kaže Maričić.\nPosmatrano po područnim centrima (PC), najviše prihoda u 2019. godini prikupio je PC Banjaluka, i to ukupno 1,228 milijardi KM, što čini 49,3 odsto od ukupnog iznosa prikupljenih javnih prihoda u 2019. godini.\nIz Udruženja ekonomista Republike Srpske SWOT kažu za "Nezavisne" da je više faktora dovelo do povećanja prihoda.\n"Jedan od faktora je i automatizacija mnogih procesa u Poreskoj upravi RS, što je dovelo do efikasnosti naplate. Drugo, zabilježeno je povećanje broja zaposlenih. Treće, dio poslodavaca traži načine da zadrži svoje radnike, tako da su konačno ljude koji su radili u sivoj zoni prebacili u legalnu zonu, što automatski znači povećanje prihoda", tumače iz Udruženja ekonomista Republike Srpske SWOT.\nKako dodaju, pohvalno je što je Poreska uprava RS, osim redovnih kontrola, počela i s edukacijom stanovništva.\n"Osim toga, Ministarstvo finansija RS je dalo svoj doprinos tako što je prošle godine organizovana nagradna igra 'Deset računa izbroji i stan osvoji', što je isto uticalo na veću fiskalnu disciplinu i buđenje svijesti građana o značaju uzimanja fiskalnih računa", naveli su iz SWOT-a za "Nezavisne novine".\nPoreska uprava Republike Srpske zahvalila je svim poreskim obveznicima koji uredno izvršavaju svoje poreske obaveze.\n"Pozivamo sve poreske obveznike da posluju u skladu s važećim propisima i da svoje obaveze izvršavaju blagovremeno, te da samim tim doprinesu jačanju RS i njene ekonomije", rekao je Maričić.\nŠteta u aviosaobraćaju Srbije za dva mjeseca 70 miliona evra


Crna Gora je izuzetno zahvalna Republici Češkoj na afirmisanju politike otvorenih vrata i snažnom savezništvu u okviru NATO, poručeno je sa zajedničkog sastanka Odbora za međunarodne odnose i iseljenike i Odbora za bezbjednost i odbranu sa delegacijom Odbora za evropske poslove Predstavničkog doma Parlamenta Republike Češke.\nPredsjednik Odbora za međunarodne odnose i iseljenike Andrija Nikolić u razgovoru sa češkim kolegama, istakao je da Crna Gora i dalje smatra da svoje državne interese najbolje može ostvariti kroz članstvo u Uniji te da perspektiva članstva ostaje glavni pokretač reformi na cijelom Zapadnom Balkanu.\nNikolić je takođe kazao da je Češka jedna od najbrže rastućih ekonomija u Evropskoj uniji, te ocijenio da postoje brojni potencijali za unapređenje privredne saradnje i robne razmjene između Crne Gore i Češke. On je ukazao na impresivan napredak koji je Češka napravila od uspostavljanja demokratije i Plišane revolucije, održane prije 30 godina.\nPredsjednik Odbora za bezbjednost i odbranu Branko Čavor izrazio je zahvalnost zbog, kako je kazao, dosadašnje pomoći i podrške koju je Republika Češka pružila Crnoj Gori u procesu evropskih integracija kao i pridruženju NATO. Čavor je konstatovao da su odnosi Crne Gore i Republike Češke tradicionalno prijateljski i dobri te da ih parlamentarna saradnja te intenzivna komunikacija koja se ostvaruje kroz parlamentarne grupe prijateljstva još više jača.\nČavor je sagovornike takođe upoznao sa djelokrugom aktivnosti koje ima Odbor za bezbjednost i odbranu, te njegovom, kako je naveo, aktivnom ulogom u procesu parlamentarnog nadzora u bezbjednosnom sektoru. Čavor je istakao i da je članstvo Crne Gore u NATO jedan od ključnih dostignuća države te priznanje za ostvarene reforme, i dodao da Crna Gora na putu ka EU aktivno ispunjava svoje obaveze, jačajući vladavinu prava i ostvarujući ekonomski rast.\nPotpredsjednik Odbora za evropske poslove Poslaničkog doma Parlamenta Republike Češke Premisl Mališ potvrdio je da će Češka nastaviti da snažno podržava evropsku integraciju Crne Gore i ocijenio da je naša država najspremniji kandidat za članstvo u Evropskoj uniji. „Učlanjenje Crne Gore u NATO predstavlja značajan doprinos stabilnosti Zapadnog Balkana“, ocijenio je Mališ.\nPored predsjednika dva odbora Nikolića i Čavora, sastanku su prisustvovali i uzeli aktivno učešće članovi odbora: Luiđ Škrelja, Miodrag Vuković, Dragutin Papović, Boris Mugoša i Miodrag Lekić.\nDelegaciju Predstavničkog doma Parlamenta Republike Češke činili su potpredsjednici Odbora za evropske poslove Premisl Mališ i Jirži Valenta i član Odbora František Kopriva.\nSastanku je prisustvovao i ambasador Republike Češke u Crnoj Gori Nj. E. Karel Urban.


PRONAĐEN HEROIN I MARIHUANA: Uhapšen Slovenac i Banjalučanin\nU dve odvoje akcije u Banjaluci juče su uhapšene dve osobe kod kojih je pronađena droga.\nPREOKRET U SLOVENIJI: Menadžer pobedio u parlamentarnoj trci\nRobert Golob sa svojim pokretom Sloboda pobednik je parlamentarnih izbora u Sloveniji sa 35,8 posto osvojenih glasova, pokazuju dosadašnje izborne ankete.\nSLOVENIJA BIRA: Janša ili Golob, anekete najavljuju gustu borbu\nIzborna tišina trajaće do zatvaranja biračkih mesta sutra uveče u 19 sati, a prema anketi listova Dnevnik i Večer objavljenih u sredu, Pokret sloboda ima 26,3, a Janšin SDS 25,5 odsto podrške.\nSLOVENIJA VRAĆA DIPLOMATE U UKRAJINU: Janez Janša pozvao i ostale zemlje EU da učine isto!\nSlovenačke vlasti saopštile su da ove nedelje planiraju da vrate svoje diplomatske predstavnike u Ukrajinu\nSLOVENIJA IMA REŠENJE ZA RUSKI GAS! Janša: Obezbedili smo ovaj energent iz Alžira!\nSlovenija će prirodni gas iz Rusije zameniti gasom iz Alžira i spremna je da aktivira rezerve naftnih derivata ako bude potrebno, izjavio je slovenački premijer Janez Janša.\nPRIMAO VAKCINE UMESTO DRUGIH ZA NOVAC: Osuđen na 10 meseci, a ovo je kazna za "klijente"\nMuškarac koji se u Sloveniji u periodu od dva meseca, na ime drugih osoba, višestruko vakcinisao protiv korone, kako bi oni dobili lažne kovid potvrde, kažnjen je zbog prevare na 10 meseci zatvora, dok su četvorica muškaraca koji su mu tu "uslugu" platili kažnjeni novčano.\nKOVID PRAVILA: Građani BiH samo u Srbiju i Sloveniju mogu ući bezuslovno\nGrađani BiH trenutno bezuslovno mogu da pređu granicu susedne Srbije, jer ova država ne traži niti jedan kovid dokument za ulazak, a od vikenda i Slovenija je ukinula mere na granicama\nDOSTOJNI! Sve zemlje regiona osim Srbije osudile priznavanje DNR i LNR\nRuski predsjednik Vladimir Putin potpisao je ukaz o priznanju Luganske i Donjecke Narodne Republike i naložio izvršnim vlastima da što prije ratifikuju taj dokument\nPOČETAK KRAJA: Ovde ukidaju gotovo sve mere, pa i COVID potvrde\nU Sloveniji je danas, zbog poboljšanog epidemiološkog stanja, ukinuta većina zaštitnih mera, uključujući kovid potvrde, koje su ostale na snazi samo za najizloženije institucije.\nSREĆAN KRAJ: Slovenka spasena iz nemilosrdne planine\nDržavljanka Slovenije M.D, čiji je nestanak prijavljen, pronađena je u nedelju na planini Velež, saopšteno je iz Gorske službe spadavanja Federacije BiH.


Centar za edukaciju Big Ben vodi računa o obrazovanju Vašeg deteta (VIDEO)\nObjavljeno 24.08.2016. u 06h\nU poslednjim danima avgusta iz Centra za edukaciju „Big Ben“ u Zrenjanin, stižu sjajne novosti i ponude. Ponude su pripremljene ne samo za one koji su spremni da zakorače u svet stranih jezika i steknu jedno znanje više, nego i za one koji mogu da unaprede svoje sposobnosti.\nIdealan program za unapređivanje sposobnosti i isticanje veština jeste posebna tehnika koja se u Zrenjaninu može savladati samo u ovom centru.\nReč je o SuanPan mentalnoj aritmetici, revolucionarnom i jedinstvenom programu koji razvija intelektualne sposobnosti dece uzrasta od 5 do 14 godina. Mentalna aritmetika predstavlja dokazani moždani stimulans koji podstiče istovremenu upotrebu leve i desne hemisfere, samim tim i uravnoteženiji razvoj mozga i misaonog procesa. S obzirom na činjenicu da su obe strane mozga povezane zajedničkim procesom, i formiranjem većeg broja sinapsi učenje biva uspešnije i uočava se znatno poboljšanje koncentracije, memorije i kreativnosti.\nSuanPan mentalna aritmetika koristi sistem dve ruke – četiri prsta, za razliku od klasične mentalne aritmetike, odnosno korišćenja samo jedne ruke. Koristeći osnove SuanPan-a pri mentalnom računanju, uz posebne tehnike i multimedijalnu podršku u obrazovanju, učenici vrlo brzo usvajaju osnove decimalnog sistema postižući brze i tačne mentalne proračune. Mentalna aritmetika dovodi do poboljšanja koncentracije, bolje memorije i većeg samopouzdanja.\nU Centu za edukaciju „Big Ben“ u toku je upis na ovaj jedinstveni program. Osnovni nivo traje 8 meseci i pohađa se jednom u životu, a efekti i stečene veštine ostaju trajno.\nUČENJE JE PAMETNA INVESTICIJA\nU „Big Benu“ je u toku i upis đaka na kurs engleskog i nemačkog jezika, i za decu i za odrasle. Reč je o kursevima svih nivoa znanja, i polaganju PET, KET I FCE ispita.\nOsim toga, u ovom centru daju se i časovi matematike, vrši se priprema za polaganje prijemnog ispita, pomoć pri školskom gradivu, a deca se pripremaju i za takmičenja na raznim nivoima.\nDetaljne informacije o upisu i svim programima mogu se dobiti posetom na jednu od dve adrese Centra za edukaciju „Big Ben“ ili telefonskim pozivanjem:\n023/545-298 i 069/155-61-62\n023/534-619 i 069/155-61-62\nBig Ben Mentalna aritmetika http://bigben.edu.rs/mentalna-aritmetika.html\nBig Ben strani jezici http://bigben.edu.rs/pocetna-strani-jezici.html\nTagovi:Big ben, Big Ben Zrenjanin, engleski jezik zrenjanin, mentalna aritmetika, SuanPan, suanpan zrenjanin


VANKUVER – Turistički poslenici u Britanskoj Kolumbiji procenjuju da će ovogodišnja sezona biti rekordna. Predviđanja govore da će ove godine provinciju posetiti oko šest miliona stranaca, dok bi ukupan broj turista, uključujući i lokalnih, mogao biti oko 23 miliona.\nOTAVA – Dejvid Meknoton, kanadski ambasador u SAD podneo je ostavku na svoju funkciju, priznajući da nikada u svom životu nije imao ni fizički, niti emotivno teži zadatak. Premijer Džastin Trudo prihvatio je njegovu ostavku, uz zahvalnost, ali i žaljenje. Do naimenovanja novog ambasadora, tek posle oktobarskih federalnih izbora, dužnost će vršiti zamenik ambasadora Kirsten Hilman.\nMONTREAL – Er Kanada je odlučila da poveća iznos za kupovinu Transata, i to za 200 miliona dolara. Po novom sporazumu, spremni su za akciju da daju po 18, umesto ranije namenjenih 13 dolara. To im je donelo podršku Letka Brosoa, najvećeg Transatovog deoničara, u čijim rukama je nešto preko 19 odsto akcija. Deoničari treba da se izjasne 23. avgusta.\nOTAVA – Stopa nezaposlenosti u julu u Kanadi bila je 5,7 odsto, 0,2 odsto više nego prethodnog meseca. U privredi je izgubljeno 24 hiljade radnih mesta, najviše u Alberti, Novoj Skotiji i Nju Brunsviku, dok je u Kvebeku i Ostrvu princa Edvarda porastao broj zaposlenih.\nIKVALUT – U svojoj nedavnoj, drugoj poseti Nanavutu ove godine, premijer Džastin Trudo najavio je planove za stvaranje nove zaštićene oblasti kod nanavutske obale, kojom će se postići da do naredne godine deset odsto ukupnog priobalnog područja bude pod zaštitom. Kako se ističe, po tom planu Inuiti će i dalje biti u mogućnosti da u tom području obezbeđuju hranu za svoje porodice i zajednicu.\nOTAVA – Uprkos tome što se termin za održavanje federalnih izbora, 21. oktobar, poklapa sa jevrejskim praznikom, šef Izbornog tela Stefan Pero smatra da ne bi trebalo menjati datum. U svom obrazloženju, Pero naglašava da će uvek biti neko ko neće moći da glasa jer, posebno u zemlji koja je kao Kanada prepuna raznolikosti, ne postoji idealan dan za izbore. Izborno telo ističe da će posebnom kampanjom obavestiti glasače Jevreje o opcijama za glasanje.\nTORONTO – Novi američki propisi koji omogućavaju njihovim građanima da uvoze jeftinije lekove iz Kanade, naveli su petnaestak grupa koje predstavljaju pacijente, zdravstvene radnike, bolnice i farmaceute, da upozore ministarku zdravlja Džinet Patipa-Tejlor na potencijalne nestašice lekova. Po njihovim rečima, snabdevenost lekovima u Kanadi nije takva da može da podmiri potrebe tržišta u obe zemlje. Portparol ministarke Petipa-Tejlor ističe da se vlada protivi inicijativama koje bi mogle uticati na snabdevenost ili cene lekova.\nTORONTO – U julu ove godine je broj prodatih nekretnina u regionu Toronto porastao skoro za 25 odsto, u poređenju sa istim mesecom prošle godine, navodi se u izveštaju gradskog Saveta za nekretnine.\nOTAVA – Otkako je od avgusta prošle godine u Otavi uveden porez na rentiranje preko Erbnb-a, za jedanaest meseci se u budžet grada slilo 1,14 miliona dolara.


Sencor SIK50B cena, cene Srbija, prodaja Beograd Novi Sad Niš\nSencor SIK50B cene\nSencor SIK 50B - Karakteristike - Tip: Insect Killer Snaga: 2x4W Fizičke karakteristike - Boja: Crna Dimenzije: 221mm x 147mm x 93mm Masa: 380g Dužina kabla: 2.7m Materijal: Plastika Ostalo - Ostalo: Životni vek fluroscentnih cevi je približno 5.000h Upotreba: do 30m Garancija - Garancija: 2 godine... specifikacija\nKarakteristike - Tip: Insect Killer Snaga: 2x4W Fizičke karakteristike - Boja: Crna Dim.: 221mm x 147mm x 93mm Masa: 380g Dužina kabla: 2,7m Materijal: Plastika Ostalo - Ostalo: Životni vek fluroscentnih cevi je približno 5,000h Upotreba: do 30m Garancija - Garancija: 2 godine\nEPonuda nije internet prodavnica već Vam omogućava da brzo i lako nađete Sencor SIK50B po najjeftinijoj ceni. Naš cilj je da kupci budu što bolje informisani o ponudi Sencor SIK50B na tržištu Srbije. Vrlo lako nalazite željeni proizvod za kategoriju Aparati protiv insekata cene, ne morate da lutate od sajta do sajta za Sencor Aparati protiv insekata, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Sencor SIK50B sa PRODAVCEM. EPonuda ne može da garantuje potpunu tačnost specifikacije i slika za Sencor SIK50B. Pre kupovine, podatke za Sencor SIK50B proverite na sajtu PROIZVOĐAČA.


Na prodaju vozila uklonjena sa novosadskih parkinga, 184.000 dinara za 14 vozila | NSU\nIstaknuto Na prodaju vozila uklonjena sa novosadskih parkinga, 184.000 dinara za 14 vozila\nNa prodaju vozila uklonjena sa novosadskih parkinga, 184.000 dinara za 14 vozila\nSlužba za zajedničke poslove Grada Novog Sada raspisala je javni oglas za prodaju 14 prinudno uklonjenih vozila koja su neregistrovana ili havarisana, a uklonjena su sa javnih parkirališta na teritoriji Novog Sada.\nU javnom oglasu se navodi da vozila nije moguće registrovati već se prodaju isključivo kao sekundarna sirovina, a pravo učešća na oglasu imaju pravna lica i preduzetnici koji su registrovani za sakupljanje i transport, kao i skladištenje i tretman otpada.\nKriterijum za izbor najpovoljnijeg ponuđača je najviša ponuđena cena, a ona mora biti veća od oglašene početne cene.\nProcenjena vrednost automobila kreće se od 10.000, pa sve do 25.000 dinara kolika je procenjena vrednost Zastavinog kamiona, a prodaju se zbirno, što znači da nije moguće kupiti samo jedno vozilo. Ukupna cena svih 14 vozila je 184.000 dinara.


HAOS NA FESTIVALU Ceca podigla Kopaonik na noge\nPoslednji dan "Music week" festivala na Kopaoniku rezervisan je za nastup folk dive Svetlane Cece Ražnatović.\nCeca je na Kopaonik stigla direktno iz Sofije, gde je dva dana za redom održala spektakularne koncerte u najvećoj bugarskoj areni. Vidno nasmejana i elegantno obučena, pevačica je ljubazno pozdravila novinare na samom ulazu, čime je još jednom dokazala da je zvezda velikog kalibra.\nFolk diva je na Kopaonik stigla iz Bugarske\nI baš kako je to uobičajeno kada je folk diva u pitanju, svečana sala MK Reasorta hotela Grand, bila je ispunjena do poslednjeg mesta, a kada je Ceca izašla na binu, publika ju je dočekala gromoglasnim aplauzom.\nCeca je nastup započela pesmom "Maskarada"\nNastup na Kopaoniku, Ceca je započela pesmom "Maskarada", što je publika odmah prihvatila i s njom pevala uglas. Nizali su se Cecini najveći hitovi, a folk diva je pevala pesme s svog aktuelnog albuma "Autogram", ali i stare hitove.\nOno što je interesantno je da hotel "Grand" na pamti veću posetu, što je i očekivano kada je najveća balkanska zvezda u pitanju, a osim Cecine ćerke Anastasije, na Kopaoniku su i Ana Pendić, Nigor Lazić i drugi.\nDUGO GA NIJE BILO U JAVNOSTI Ovako Dragan Mićanović izgleda nakon operacije\nGlumac Dragan Mićanović prvi put se pojavio u javnosti nakon što je pre nekoliko meseci operisan.\nĆerka Dragana Mićanovića je prava lepotica\nĆerka Dragana Mićanovića i Ane Sofrenović, Iva Mićanović (18), nasledila je talenat od svojih roditelja.